qundao/data-zh-poetry huggingface dataset:
舟中戏作杂言
作者：李彭
朝代：宋

昨日观画筴，李成山水真难忘。
寒林远近烟暗澹，绝壑稠迭云微茫。
忽看清溪下野艇，惊残鸥鸟不成行。
我尝指此语座客，安得仙骨来中央。
此事数日尔，忽落图上鸣渔榔。
山重水复滩濑急，雅飞不过吴天长。
嗟予老矣两鬓苍，放浪自得宜深藏。
烦于画筴试检校，恐我割取附益欧峰旁。
舟中戲作俳體·其一
作者：李彭
朝代：宋

皎齒青娥倚柁樓，楚波微動晚風秋。
不辭自去迎桃葉，兩槳還須送莫愁。
舟中戲作俳體·其二
作者：李彭
朝代：宋

目成可意亦不淺，思是羅敷舊姓秦。
莫道使君自有婦，願爲解佩漢臯人。
舟中戲作雜言
作者：李彭
朝代：宋

昨日觀畫筴，李成山水真難忘。
寒林遠近烟暗澹，絕壑稠疊雲微茫。
忽看清溪下野艇，驚殘鷗鳥不成行。
我嘗指此語座客，安得仙骨來中央。
此事數日爾，忽落圖上鳴漁榔。
山重水複灘瀨急，雅飛不過吳天長。
嗟予老矣兩鬢蒼，放浪自得宜深藏。
煩於畫筴試檢校，恐我割取附益歐峰旁。
舟中次珍书记韵
作者：李彭
朝代：宋
体裁：七言律诗

沙头作别数峰暝，意逐屯云愁晏阴。雨打船篷藏枉渚，钟残客梦忆禅林。山重水复归棹远，鱼跃鹭飞寒苇深。何日支郎访玄度，倚松停策伴微吟。
舟中次珍書記韻
作者：李彭
朝代：宋

沙頭作別數峰暝，意逐屯雲愁晏陰。
雨打船篷藏枉渚，鐘殘客夢憶禪林。
山重水複歸棹遠，魚躍鷺飛寒葦深。
何日支郎訪玄度，倚松停策伴微吟。
芰香亭
作者：李彭
朝代：宋

束发事明主，遇合诚独难。譬彼佩犊翁，穮蓘功贵完。明府真权奇，汗沟沫流丹。雅意独当御，未享苜蓿盘。诏许上紫殿，占对随孔鸾。底事寝不报，鼓船下风湍。顾兹未逢年，于我颇复安。治道贵清净，稚耋家相欢。桁杨生木鸡，榛芜薙西园。方塘每制芰，泽畔思纫兰。灵修方布席，下诏应赐环。勿堕逐臣泪，去蹑青云端。
芰香亭
作者：李彭
朝代：宋

束髪事明主，遇合誠獨難。
譬彼佩犢翁，穮蓘功貴完。
明府真權奇，汗溝沫流丹。
雅意獨當御，未享苜蓿盤。
詔許上紫殿，占對隨孔鸞。
底事寢不報，鼓船下風湍。
顧兹未逢年，于我頗復安。
治道貴清凈，稚耋家相歡。
桁楊生木鷄，榛蕪薙西園。
方塘毎製芰，澤畔思紉蘭。
靈修方布席，下詔應賜環。
勿墮逐臣淚，去躡青雲端。
芰香亭
作者：李彭
朝代：宋

束髪事明主，遇合诚独难。
譬彼佩犊翁，穮蓘功贵完。
明府真权奇，汗沟沫流丹。
雅意独当御，未享苜蓿盘。
诏许上紫殿，占对随孔鸾。
底事寝不报，鼓船下风湍。
顾兹未逢年，于我颇復安。
治道贵清凈，稚耋家相欢。
桁杨生木鷄，榛芜薙西园。
方塘毎制芰，泽畔思纫兰。
灵修方布席，下诏应赐环。
勿堕逐臣泪，去蹑青云端。
苦雨
作者：李彭
朝代：宋

陵陂麥熟晚雲黄，婦姑當穫相扶将。
谿山作雨水漂屨，芝菌對床蝸篆梁。
宴坐翻疑谷簾下，夢回恐在漏天旁。
何時晴嵐来入戶，撩我浩歌傾一觴。
苦雨
作者：李彭
朝代：宋
体裁：七言律诗

陵陂麦熟晚云黄，妇姑当穫相扶将。溪山作雨水漂屦，芝菌对床蜗篆梁。宴坐翻疑谷帘下，梦回恐在漏天旁。何时晴岚来入户，撩我浩歌倾一觞。
范家所藏孙知微画彭祖女礼北斗图
作者：李彭
朝代：宋

晴空无尘月在房，松间博山沈水香。翠眉女子约略妆，两足亭亭如雪霜。步虚之声风度长，紫微北斗忽低昂。金钗何劳十二行，不羡卢家丹桂梁。凌云已复飞罗裳，生绢写照公家藏。应怜彩鸾翳凤凰，未能割爱俱翱翔。
范家所藏孙知微画彭祖女礼北斗图
作者：李彭
朝代：宋

晴空无尘月在房，松间博山沈水香。
翠眉女子约略粧，两足亭亭如雪霜。
步虚之声风度长，紫微北斗忽低昂。
金钗何劳十二行，不羡卢家丹桂梁。
凌云已復飞罗裳，生绢写照公家藏。
应怜彩鸾翳鳯凰，未能割爱俱翱翔。
范家所藏孫知微畫彭祖女禮北斗圖
作者：李彭
朝代：宋

晴空無塵月在房，松間博山沈水香。
翠眉女子約略粧，兩足亭亭如雪霜。
步虛之聲風度長，紫微北斗忽低昂。
金釵何勞十二行，不羨盧家丹桂梁。
凌雲已復飛羅裳，生絹寫照公家藏。
應憐彩鸞翳鳯凰，未能割愛俱翺翔。
茅堂清坐有怀元亮
作者：李彭
朝代：宋

不到青园三月余，行间茂密见新蔬。
最怜鼠迹生尘案，復有潜筠穿我庐。
茅堂清坐有怀元亮
作者：李彭
朝代：宋

不到青园三月馀，行间茂密见新蔬。最怜鼠迹生尘案，复有潜筠穿我庐。
茅堂清坐有懷元亮
作者：李彭
朝代：宋

不到青園三月餘，行間茂密見新蔬。
最憐鼠迹生塵案，復有潛筠穿我廬。
茯苓
作者：李彭
朝代：宋
体裁：七言绝句

忆昨舍边松雪明，于今偃盖入青冥。何时容我携长镵，翻动龙蛇取茯苓。
茯苓
作者：李彭
朝代：宋

憶昨舍邊松雪明，于今偃蓋入青冥。
何時容我攜長鑱，翻動龍蛇取茯苓。
萧子植寄建茗石铫石脂潘衡墨且求近日诗作四绝句
作者：李彭
朝代：宋

宝犀新胯面岩冷，碾出壑源春雪花。何用纤纤捧渠椀，绝胜片片勺流霞。良工刻削类方城，煮茗细看秋浪惊。未许儿曹轻度量，岂容奴辈笑彭亨。苍崖绝壁长琼腴，灵府烦蒸藉扫除。老楮群鸡甘下箸，乖龙左耳避珍蔬。远灶积烟烟更多，绝人妙手不同科。萧郎饷我客卿辈，远愧山阴书换鹅。
萧子植寄建茗石铫石脂潘衡墨且求近日诗作四绝句·其一
作者：李彭
朝代：宋

宝犀新胯面岩冷，碾出壑源春雪花。何用纤纤捧渠椀，绝胜片片勺流霞。
萧子植寄建茗石铫石脂潘衡墨且求近日诗作四绝句·其一
作者：李彭
朝代：宋
体裁：七言绝句

宝犀新胯面岩冷，碾出壑源春雪花。何用纤纤捧渠碗，绝胜片片勺流霞。
萧子植寄建茗石铫石脂潘衡墨且求近日诗作四绝句·其三
作者：李彭
朝代：宋

苍崖绝壁长琼腴，灵府烦蒸藉扫除。
老楮羣鸡甘下筯，乖龙左耳避珍蔬。
萧子植寄建茗石铫石脂潘衡墨且求近日诗作四绝句·其三
作者：李彭
朝代：宋

苍崖绝壁长琼腴，灵府烦蒸藉扫除。老楮群鸡甘下箸，乖龙左耳避珍蔬。
萧子植寄建茗石铫石脂潘衡墨且求近日诗作四绝句·其二
作者：李彭
朝代：宋
体裁：七言绝句

良工刻削类方城，煮茗细看秋浪惊。未许儿曹轻度量，岂容奴辈笑彭亨。
萧子植寄建茗石铫石脂潘衡墨且求近日诗作四绝句·其四
作者：李彭
朝代：宋

远灶积烟烟更多，绝人妙手不同科。萧郎饷我客卿辈，远愧山阴书换鹅。
萧子植寄建茗石铫石脂潘衡墨且求近日诗作四绝句·其四
作者：李彭
朝代：宋

远竈积烟烟更多，绝人妙手不同科。
萧郎饷我客卿辈，远愧山阴书换鹅。
董真人炼丹井
作者：李彭
朝代：宋

董子侯官秀，养真匡山阴。
琼田蓺金糓，绛雪飞瑶林。
种杏令虎守，偿稻见本心。
淮南鸡犬仙，舐鼎昇瑶岑。
寒泉冽旧井，遗风犹至今。
我来澡鬚眉，凭虚欲骎骎。
税驾不忍去，遂歌梁父吟。
董真人炼丹井
作者：李彭
朝代：宋

董子侯官秀，养真匡山阴。琼田蓺金谷，绛雪飞瑶林。种杏令虎守，偿稻见本心。淮南鸡犬仙，舐鼎升瑶岑。寒泉冽旧井，遗风犹至今。我来澡须眉，凭虚欲骎骎。税驾不忍去，遂歌梁父吟。
董真人煉丹井
作者：李彭
朝代：宋

董子侯官秀，養真匡山陰。
瓊田蓺金糓，絳雪飛瑶林。
種杏令虎守，償稻見本心。
淮南雞犬仙，舐鼎昇瑶岑。
寒泉冽舊井，遺風猶至今。
我來澡鬚眉，憑虚欲駸駸。
稅駕不忍去，遂歌梁父吟。
葺茅屋戏成
作者：李彭
朝代：宋

朔风卷我屋间茅，乌鹊含将去作巢。执扑鸠工课奴客，巡檐长啸望江郊。谢公五亩似能保，扬子一区聊解嘲。欲学参谋怀广厦，苦无凤觜续弦胶。
葺茅屋戏成
作者：李彭
朝代：宋

朔风卷我屋间茅，乌鹊含将去作巢。
执扑鸠工课奴客，巡檐长啸望江郊。
谢公五畞似能保，扬子一区聊解嘲。
欲学参谋怀广厦，苦无鳯觜续弦胶。
葺茅屋戲成
作者：李彭
朝代：宋

朔風卷我屋間茅，烏鵲含将去作巢。
執扑鳩工課奴客，巡簷長嘯望江郊。
謝公五畞似能保，揚子一區聊解嘲。
欲學參謀懷廣厦，苦無鳯觜續弦膠。
蒲塘道中寄怀归宗迥中法阐法仁三僧
作者：李彭
朝代：宋

窗鸡唤晨炊，毂声转水辙。出遨得会稽，辨严未明发。朔气犯襟裾，露华袭毛发。仿像滹沱河，幽事期可悦。旅雁起寒塘，疏林耿明月。挽彼岁寒姿，然萁共明灭。岂惟苏奚奴，政可烘履袜。黎明诣萧寺，饷糜随盥栉。风廊谑谈僧，蒲团寻老衲。堂堂大圜照，此渠亲记莂。缅怀汤惠休，妙理颇诣绝。超然宴法窟，胸次包禹穴。阐师远游孙，卓卓霜下杰。真成一角麟，笑我缘盎鳖。寂子延陵秀，晖映敌冰雪。渥洼真龙媒，作驹已汗血。刮膜藉金篦，嘉言霏玉屑。德星每难聚，顾兔复易缺。紫霄上巑岏，石镜悬瑩澈。幽期不嫌频，难遣芳岁歇。
蒲塘道中寄怀归宗迥中法阐法仁三僧
作者：李彭
朝代：宋
体裁：古风

窗鸡唤晨炊，毂声转水辙。出遨得会稽，辨严未明发。朔气犯襟裾，露华袭毛发。仿像滹沱河，幽事期可悦。旅雁起寒塘，疏林耿明月。挽彼岁寒姿，然萁共明灭。岂惟苏奚奴，政可烘履袜。黎明诣萧寺，饷糜随盥栉。风廊谑谈僧，蒲团寻老衲。堂堂大圜照，此渠亲记莂。缅怀汤惠休，妙理颇诣绝。超然宴法窟，胸次包禹穴。阐师远游孙，卓卓霜下杰。真成一角麟，笑我缘盎鳖。寂子延陵秀，晖映敌冰雪。渥洼真龙媒，作驹已汗血。刮膜藉金篦，嘉言霏玉屑。德星每难聚，顾兔复易缺。紫霄上巑岏，石镜悬莹澈。幽期不嫌频，难遣芳岁歇。
蒲塘道中寄怀归宗逈中法阐法仁三僧
作者：李彭
朝代：宋

窗鷄唤晨炊，毂声转水辙。
出遨得会稽，辨严未明发。
朔气犯襟裾，露华袭毛髪。
仿像滹沱河，幽事期可悦。
旅雁起寒塘，疏林耿明月。
挽彼岁寒姿，然萁共明灭。
岂惟苏奚奴，政可烘履袜。
黎明诣萧寺，饷糜随盥栉。
风廊谑谈僧，蒲团寻老衲。
堂堂大圜照，此渠亲记莂。
缅怀汤惠休，妙理颇诣绝。
超然宴法窟，胸次包禹穴。
阐师远游孙，卓卓霜下杰。
真成一角麟，笑我缘盎鼈。
寂子延陵秀，晖映敌冰雪。
渥洼真龙媒，作驹已汗血。
刮膜藉金篦，嘉言霏玉屑。
德星毎难聚，顾兔復易缺。
紫霄上巑岏，石镜悬莹澈。
幽期不嫌频，难遣芳岁歇。
蒲塘道中寄懷歸宗逈中法闡法仁三僧
作者：李彭
朝代：宋

窗鷄唤晨炊，轂聲轉水轍。
出遨得會稽，辨嚴未明發。
朔氣犯襟裾，露華襲毛髪。
仿像滹沱河，幽事期可悦。
旅雁起寒塘，疏林耿明月。
挽彼歲寒姿，然萁共明滅。
豈惟甦奚奴，政可烘履襪。
黎明詣蕭寺，餉糜隨盥櫛。
風廊謔談僧，蒲團尋老衲。
堂堂大圜照，此渠親記莂。
緬懷湯惠休，妙理頗詣絕。
超然宴法窟，胸次包禹穴。
闡師遠遊孫，卓卓霜下傑。
真成一角麟，笑我緣盎鼈。
寂子延陵秀，暉映敵冰雪。
渥洼真龍媒，作駒已汗血。
刮膜藉金篦，嘉言霏玉屑。
德星毎難聚，顧兔復易缺。
紫霄上巑岏，石鏡懸瑩澈。
幽期不嫌頻，難遣芳歲歇。
蓺玉軒
作者：李彭
朝代：宋

短李江南秀，虬鬚讓帝孫。
開懷仍好客，愛畫復堪論。
蓺玉風煙外，藍溪氣象存。
他年多結綠，會看有乘軒。
蓺玉轩
作者：李彭
朝代：宋

短李江南秀，虬须让帝孙。开怀仍好客，爱画复堪论。蓺玉风烟外，蓝溪气象存。他年多结绿，会看有乘轩。
蓺玉轩
作者：李彭
朝代：宋

短李江南秀，虬鬚让帝孙。
开怀仍好客，爱画復堪论。
蓺玉风烟外，蓝溪气象存。
他年多结绿，会看有乘轩。
蔡州顔魯公祠
作者：李彭
朝代：宋

孤雲亦羣遊，勁柏受遠托。
烈士懷貞心，肯勞常情度。
堂堂顔太師，立朝獨莊諤。
太宗柱石衰，中夜懸六博。
朝廷冠劍人，孤君資元惡。
公當蔡州鋒，活國立然諾。
頭顱危一葉，舌本未渠弱。
恥爲蘇屬國，華顛圖麟閣。
想當凶焰時，直氣森噴薄。
廟貌存典刑，社鼓追冥漠。
我生當昭代，何憾涕横落。
浩歌招遊魂，白眼瞪寥廓。
蔡州颜鲁公祠
作者：李彭
朝代：宋

孤云亦羣游，劲柏受远托。
烈士怀贞心，肯劳常情度。
堂堂颜太师，立朝独庄谔。
太宗柱石衰，中夜悬六博。
朝廷冠剑人，孤君资元恶。
公当蔡州锋，活国立然诺。
头颅危一叶，舌本未渠弱。
耻为苏属国，华颠图麟阁。
想当凶焰时，直气森喷薄。
庙貌存典刑，社鼓追冥漠。
我生当昭代，何憾涕横落。
浩歌招游魂，白眼瞪寥廓。
蔡州颜鲁公祠
作者：李彭
朝代：宋

孤云亦群游，劲柏受远托。烈士怀贞心，肯劳常情度。堂堂颜太师，立朝独庄谔。太宗柱石衰，中夜悬六博。朝廷冠剑人，孤君资元恶。公当蔡州锋，活国立然诺。头颅危一叶，舌本未渠弱。耻为苏属国，华颠图麟阁。想当凶焰时，直气森喷薄。庙貌存典刑，社鼓追冥漠。我生当昭代，何憾涕横落。浩歌招游魂，白眼瞪寥廓。
蕭子植寄建茗石銚石脂潘衡墨且求近日詩作四絕句·其一
作者：李彭
朝代：宋

寶犀新胯面巖冷，碾出壑源春雪花。
何用纖纖捧渠椀，絕勝片片勺流霞。
蕭子植寄建茗石銚石脂潘衡墨且求近日詩作四絕句·其三
作者：李彭
朝代：宋

蒼崖絕壁長瓊腴，靈府煩蒸藉掃除。
老楮羣雞甘下筯，乖龍左耳避珍蔬。
蕭子植寄建茗石銚石脂潘衡墨且求近日詩作四絕句·其二
作者：李彭
朝代：宋

良工刻削類方城，煮茗細看秋浪驚。
未許兒曹輕度量，豈容奴輩笑彭亨。
蕭子植寄建茗石銚石脂潘衡墨且求近日詩作四絕句·其四
作者：李彭
朝代：宋

遠竈積烟烟更多，絕人妙手不同科。
蕭郎餉我客卿輩，遠愧山陰書換鵝。
蝴蝶詩
作者：李彭
朝代：宋

碧梧翠竹名家兒，今作栩栩蝴蝶飛。
山川阻深網羅密，君從何處能來歸。
疑君枕肱作莊夢，誤隨秋風訪天涯。
大兒稍黠兒中虎，小兒初學繡帳語。
青娥皓齒越中女，夜挑錦字停機杼。
可歎不可思，可思不可見。
君來翻作昧平生，看朱成碧非君面。
耿蘭作報斷人腸，况復雀聲哦洞房。
不知真是玉人否，大鈞刻彫不可量。
君不聞蜀天子，化爲杜鵑似老烏。
悲啼清血百花盡，有恨不吐歸黄壚。
又不見湘纍平生女嬃罵，空遺離騷萬鈞價。
楚些許時招不來，亦復穿花繞寒夜。
願君莫飛入兔園，青春粲粲花葉繁。
雄蜂雌蝶閙如雨，於君一脚不可安。
蝴蝶诗
作者：李彭
朝代：宋

碧梧翠竹名家儿，今作栩栩蝴蝶飞。山川阻深网罗密，君从何处能来归。疑君枕肱作庄梦，误随秋风访天涯。大儿稍黠儿中虎，小儿初学绣帐语。青娥皓齿越中女，夜挑锦字停机杼。可叹不可思，可思不可见。君来翻作昧平生，看朱成碧非君面。耿兰作报断人肠，况复雀声哦洞房。不知真是玉人否，大钧刻彫不可量。君不闻蜀天子，化为杜鹃似老乌。悲啼清血百花尽，有恨不吐归黄垆。又不见湘累平生女媭骂，空遗离骚万钧价。楚些许时招不来，亦复穿花绕寒夜。愿君莫飞入兔园，青春粲粲花叶繁。雄蜂雌蝶闹如雨，于君一脚不可安。
蝴蝶诗
作者：李彭
朝代：宋

碧梧翠竹名家儿，今作栩栩蝴蝶飞。
山川阻深网罗密，君从何处能来归。
疑君枕肱作庄梦，误随秋风访天涯。
大儿稍黠儿中虎，小儿初学绣帐语。
青娥皓齿越中女，夜挑锦字停机杼。
可叹不可思，可思不可见。
君来翻作昧平生，看朱成碧非君面。
耿兰作报断人肠，况復雀声哦洞房。
不知真是玉人否，大钧刻雕不可量。
君不闻蜀天子，化为杜鹃似老乌。
悲啼清血百花尽，有恨不吐归黄垆。
又不见湘纍平生女嬃骂，空遗离骚万钧价。
楚些许时招不来，亦復穿花绕寒夜。
愿君莫飞入兔园，青春粲粲花叶繁。
雄蜂雌蝶闹如雨，于君一脚不可安。
西塔
作者：李彭
朝代：宋
体裁：七言绝句

峰前日出雾初散，溪上雨来禽乱啼。欲记宁游三峡处，诗成赖有董胶西。
西塔
作者：李彭
朝代：宋

峰前日出霧初散，谿上雨来禽亂啼。
欲記寧遊三峽處，詩成賴有董膠西。
西塔
作者：李彭
朝代：宋

秋山何秀整，風磴頗崢嶸。
寺古殘僧病，門深舊犬迎。
崖蜂将割蜜，澗鳥自呼名。
毳衲典刑在，蕭然物外情。
西塔
作者：李彭
朝代：宋
体裁：五言律诗

秋山何秀整，风磴颇峥嵘。寺古残僧病，门深旧犬迎。崖蜂将割蜜，涧鸟自呼名。毳衲典刑在，萧然物外情。
西隐观
作者：李彭
朝代：宋

书签无复梁萧统，像设空馀谭紫霄。驯鹿将麑眠药圃，归云带雨度山椒。
西隐观
作者：李彭
朝代：宋

书籤无復梁萧统，像设空余谭紫霄。
驯鹿将麑眠药圃，归云带雨度山椒。
西隱觀
作者：李彭
朝代：宋

書籤無復梁蕭統，像設空餘譚紫霄。
馴鹿將麑眠藥圃，歸雲带雨度山椒。
觀吕居仁詩
作者：李彭
朝代：宋

西風鏖暑功夫深，老火由來欺稚金。
蠻花缺月午夢短，伐翳正爾開遙岑。
忽看僧珍五字句，妙想寔與神明聚。
清如明月東澗泉，壯如玄豹南山霧。
抑揚頓挫百態隨，鷙鳥欲舉風迫之。
莫言持此黄初詩，直恐竟亦不能奇。
老懷凜凜受霜氣，想見此郎冰雪姿。
鄙夫好詩如好色，嫣然一笑可傾國。
擊節歌之侑歡伯，杯中安得着此客。
此客不肯紲塵羈，况復世網如蛛絲。
秋空横河鵰鶚上，不許蜂蝶同所歸。
漢家太尉死宗社，大鳥泣墳天所借。
謝傅未吐活國謀，賫恨懷奇赴泉下。
僧珍向來期此人，頽波砥柱妙入神。
要當疊些湘水濱，唤起猶足張吾軍。
觀法華牛鬬戲呈戒上座
作者：李彭
朝代：宋

雞棲于塒晚山碧，兩牛偃蹇萬鈞力。
黄鐘滿脰鳴相歡，歘起緣何作勍敵。
水牯敗績秋風前，穿林觳觫蹊人田。
幾無將軍破燕虜，適堪衞尉駕車轅。
碧眼山僧可人意，大牛小牛與穿鼻。
更須宴坐三十年，直待無鞭更無轡。
觀畫山水
作者：李彭
朝代：宋

不愛邊鸞愛李成，胸中成畫自峥嶸。
數行島嶼隨人去，一段風煙向腕生。
猨啼巫峡殷勤嘯，雁到衡陽嘹唳鳴。
我與羣山成保社，直疑俱是舊經行。
觀訪戴圖
作者：李彭
朝代：宋

閒庭秋草積，滿砌蒼苔深。
忽向冰紈上，聊窺訪戴心。
雪月俱皎皎，風林互森森。
縱觀停艫處，猶聞擊汰音。
終身剡溪曲，何嘗返山陰。
徒言興已盡，真妄誰能尋。
浮生同盡爾，慷慨爲長吟。
觀諸少移瑞香花詩皆屬意不淺次轉字韻戲之
作者：李彭
朝代：宋

託諷本寓辭，語亦要流轉。
歘觀移花作，老眼頓忘倦。
勿矜風露姿，未入麒麟殿。
行將顧眄稱，深衷自兹見。
观吕居仁诗
作者：李彭
朝代：宋

西风鏖暑功夫深，老火由来欺稚金。蛮花缺月午梦短，伐翳正尔开遥岑。忽看僧珍五字句，妙想寔与神明聚。清如明月东涧泉，壮如玄豹南山雾。抑扬顿挫百态随，鸷鸟欲举风迫之。莫言持此黄初诗，直恐竟亦不能奇。老怀凛凛受霜气，想见此郎冰雪姿。鄙夫好诗如好色，嫣然一笑可倾国。击节歌之侑欢伯，杯中安得着此客。此客不肯绁尘羁，况复世网如蛛丝。秋空横河雕鹗上，不许蜂蝶同所归。汉家太尉死宗社，大鸟泣坟天所借。谢傅未吐活国谋，赍恨怀奇赴泉下。僧珍向来期此人，颓波砥柱妙入神。要当叠些湘水滨，唤起犹足张吾军。
观吕居仁诗
作者：李彭
朝代：宋

西风鏖暑功夫深，老火由来欺稚金。
蛮花缺月午梦短，伐翳正尔开遥岑。
忽看僧珍五字句，妙想寔与神明聚。
清如明月东涧泉，壮如玄豹南山雾。
抑扬顿挫百态随，鸷鸟欲举风迫之。
莫言持此黄初诗，直恐竟亦不能奇。
老怀凛凛受霜气，想见此郎冰雪姿。
鄙夫好诗如好色，嫣然一笑可倾国。
击节歌之侑欢伯，杯中安得着此客。
此客不肯绁尘羁，况復世网如蛛丝。
秋空横河鵰鹗上，不许蜂蝶同所归。
汉家太尉死宗社，大鸟泣坟天所借。
谢傅未吐活国谋，赍恨怀奇赴泉下。
僧珍向来期此人，頽波砥柱妙入神。
要当迭些湘水滨，唤起犹足张吾军。
观法华牛斗戏呈戒上座
作者：李彭
朝代：宋

鸡栖于埘晚山碧，两牛偃蹇万钧力。黄钟满脰鸣相欢，歘起缘何作勍敌。水牯败绩秋风前，穿林觳觫蹊人田。几无将军破燕虏，适堪卫尉驾车辕。碧眼山僧可人意，大牛小牛与穿鼻。更须宴坐三十年，直待无鞭更无辔。
观法华牛鬬戏呈戒上座
作者：李彭
朝代：宋

鸡栖于埘晚山碧，两牛偃蹇万钧力。
黄钟满脰鸣相欢，歘起缘何作勍敌。
水牯败绩秋风前，穿林觳觫蹊人田。
几无将军破燕虏，适堪衞尉驾车辕。
碧眼山僧可人意，大牛小牛与穿鼻。
更须宴坐三十年，直待无鞭更无辔。
观画山水
作者：李彭
朝代：宋

不爱边鸾爱李成，胸中成画自峥嵘。
数行岛屿随人去，一段风烟向腕生。
猨啼巫峡殷勤啸，雁到衡阳嘹唳鸣。
我与羣山成保社，直疑俱是旧经行。
观画山水
作者：李彭
朝代：宋

不爱边鸾爱李成，胸中成画自峥嵘。数行岛屿随人去，一段风烟向腕生。猿啼巫峡殷勤啸，雁到衡阳嘹唳鸣。我与群山成保社，直疑俱是旧经行。
观访戴图
作者：李彭
朝代：宋
体裁：古风

閒庭秋草积，满砌苍苔深。忽向冰纨上，聊窥访戴心。雪月俱皎皎，风林互森森。纵观停舻处，犹闻击汰音。终身剡溪曲，何尝返山阴。徒言兴已尽，真妄谁能寻。浮生同尽尔，慷慨为长吟。
观诸少移瑞香花诗皆属意不浅次转字韵戏之
作者：李彭
朝代：宋

托讽本寓辞，语亦要流转。歘观移花作，老眼顿忘倦。勿矜风露姿，未入麒麟殿。行将顾眄称，深衷自兹见。
观诸少移瑞香花诗皆属意不浅次转字韵戏之
作者：李彭
朝代：宋

託讽本寓辞，语亦要流转。
歘观移花作，老眼顿忘倦。
勿矜风露姿，未入麒麟殿。
行将顾眄称，深衷自兹见。
解嘲
作者：李彭
朝代：宋

平生痴绝百无忧，党友相嘲顾虎头。痴黠胸中各相半，要之与我不同流。丘林久矣自耘锄，罕识心劳瓜芋区。不复论文传幼妇，安能索笔著潜夫。
解嘲·其一
作者：李彭
朝代：宋
体裁：七言绝句

平生痴绝百无忧，党友相嘲顾虎头。痴黠胸中各相半，要之与我不同流。
解嘲·其一
作者：李彭
朝代：宋

平生癡絕百無憂，黨友相嘲顧虎頭。
癡黠胸中各相半，要之與我不同流。
解嘲·其二
作者：李彭
朝代：宋

丘林久矣自耘鋤，罕識心勞瓜芋區。
不復論文傳幼婦，安能索筆著潛夫。
解嘲·其二
作者：李彭
朝代：宋

丘林久矣自耘锄，罕识心劳瓜芋区。不复论文传幼妇，安能索笔著潜夫。
解嘲·其二
作者：李彭
朝代：宋

丘林久矣自耘锄，罕识心劳瓜芋区。
不復论文传幼妇，安能索笔着潜夫。
訪僧
作者：李彭
朝代：宋

茗碗薰爐久不来，曉猿夜鶴總相猜。
故將野老扶衰杖，踏破僧家稱意苔。
諸人絕江遊同安大風濤作予適病眩不能渡
作者：李彭
朝代：宋

平生湖海心，舟檝雅所便。
揚舲欲尋山，風濤怒掀掀。
中途得眩疾，跨馬如乘船。
誰能于此時，絕江歌叩舷。
寧費賞心晤，歸作甕牖眠。
壯哉二三子，嗤點懦不前。
顧慚謝公嘯，幸免季野憐。
延目望斜照，歸路山蒼然。
謝人見過
作者：李彭
朝代：宋

門無褦襶軒車過，草廬寂寂南陽卧。
夫君掀髯來扣關，不减昔日陳驚座。
肉食者鄙無遠謀，喜君義氣横霜秋。
已看獻策尊王室，白筆應須上黑頭。
謝佛鑑大師寄韞玉鑪
作者：李彭
朝代：宋

道人力參具正眼，古廟香爐心已灰。
平生厚我習氣在，索書常逐征鴻來。
深藏山谷實高蹈，下視萬象遺塵埃。
遣奴餉我此長物，不比珍簟餘嫌猜。
摩娑温潤侔玉德，荆山抱璞真良材。
妙香起處侑茶鼎，媒孽萬壑生風雷。
忽言與君隔千里，對此了了聞談諧。
謝王成可惠鼎爐
作者：李彭
朝代：宋

王郎筆若追風驃，歷塊過都愈奇峭。
胸中好古類古人，鑄鼎爲鑪亦臻妙。
禹金九牧知神姦，周定郟鄏垂不刊。
據耳向來爲上客，折足遙憐空汗顔。
顔率遊談聊貰患，納郜臧孫貽直諫。
淪亡泗水蓋厚誣，得自汾陰亂真贋。
孰如此鼎形瓌奇，皤腹雲雷差次之。
上有蒼虬肉倔強，隱映么麽微螽斯。
明窗净几香氤氳，藹如黄雲覆晏温。
拜嘉詎意獲此寶，子孫父已傳仍昆。
謝靈運詩云中爲天地物今成鄙夫有取以爲韻遣興作十章兼寄雲叟·其一
作者：李彭
朝代：宋

嚴霜知勁柏，大節見固窮。
懷人居白下，抱道立黄中。
秦淮浩茫茫，楚山耿叢叢。
胡爲恡音素，過盡南歸鴻。
謝靈運詩云中爲天地物今成鄙夫有取以爲韻遣興作十章兼寄雲叟·其一〇
作者：李彭
朝代：宋

幽雲生簷楹，落日掛戶牖。
茂樹發華顛，歸鳥鳴高柳。
春風可憐人，舉兹爲我壽。
行樂當及時，浮名竟何有。
謝靈運詩云中爲天地物今成鄙夫有取以爲韻遣興作十章兼寄雲叟·其七
作者：李彭
朝代：宋

器博無近用，胸中要縱横。
腐儒昧行藏，寒窗守一經。
營營市道交，務利如兼并。
無復典刑在，况當觀老成。
謝靈運詩云中爲天地物今成鄙夫有取以爲韻遣興作十章兼寄雲叟·其三
作者：李彭
朝代：宋

學詩如食蜜，甘芳無中邊。
陳言初務去，晚乃换骨仙。
我昔實知此，老懶挽不前。
兒曹喜吟諷，快意艷陽天。
謝靈運詩云中爲天地物今成鄙夫有取以爲韻遣興作十章兼寄雲叟·其九
作者：李彭
朝代：宋

灌園如結廬，畦蔬如養雛。
敏耘斯易壯，稍墮或攘羭。
賣菜厭求益，得酒聊歌呼。
醒來北窗下，解衣誦潛夫。
謝靈運詩云中爲天地物今成鄙夫有取以爲韻遣興作十章兼寄雲叟·其二
作者：李彭
朝代：宋

達士庶可慕，勞生良足悲。
君看嘉賓黠，何如方回癡。
榮衰等湛露，變更如劇棋。
冥冥萬事定，何用機心爲。
謝靈運詩云中爲天地物今成鄙夫有取以爲韻遣興作十章兼寄雲叟·其五
作者：李彭
朝代：宋

西京執戟郎，老嗜杯中物。
觀其所著書，澀讀由蹇吃。
劇秦見平生，何心窺彷彿。
唯有四愁賦，至今猶炳蔚。
謝靈運詩云中爲天地物今成鄙夫有取以爲韻遣興作十章兼寄雲叟·其八
作者：李彭
朝代：宋

陽城海內豪，隱居晉之鄙。
養此冰霰姿，諫官安足起。
欲沮延齡相，悠悠自風靡。
何以昭無窮，政賴有此爾。
謝靈運詩云中爲天地物今成鄙夫有取以爲韻遣興作十章兼寄雲叟·其六
作者：李彭
朝代：宋

孔融天下士，荀彧雙南金。
既爲阿瞞用，復爲阿瞞禽。
獨聞管幼安，龍蟠滄海深。
難用固難殺，耿光垂古今。
謝靈運詩云中爲天地物今成鄙夫有取以爲韻遣興作十章兼寄雲叟·其四
作者：李彭
朝代：宋

曩時阮步兵，埋照毎沉醉。
是身託麯蘖，真若有所避。
誰知名教中，固自多樂地。
花氣雜和風，相我曲肱睡。
謹次高韻酬禹功司錄博士
作者：李彭
朝代：宋

煙霞痼疾自藏身，刮膜頻窺佳句新。
學博還同杜侯庫，才慳深愧庾郎珍。
倚風終日掃松徑，披霧何時對玉人。
西掖鑾坡須妙手，如公那復困無津。
讀山谷文
作者：李彭
朝代：宋

折玉摧蘭事竟空，貯雲含霧思無窮。
仙階忽列通明觀，人世猶稱太史公。
絳帳老生悲湜籍，傳燈嫡子有徐洪。
以那爲首聊披拂，三絕韋編對晚風。
讀左氏
作者：李彭
朝代：宋

麟經書王法，聖筆行天誅。
丘明發其藴，磊磊照九隅。
奈何蠒栗犢，命曰相斫書。
世不足董狐，殺青議其覆。
無煩家置喙，粲若夜占斗。
舌本未暇澆，但自飲醇酎。
讀廬山記懷文若弟
作者：李彭
朝代：宋

茂樹遶茅棟，鳴泉響屋除。
胸中了無累，泛覽匡山書。
巖谷在眼界，風烟來座隅。
時逢幽人語，似與仙者俱。
昔在宗少文，壁間留畫圖。
澄神可觀道，卧遊良不疏。
嗟予何徒役，山腰轉籃輿。
瞻焉懷靡及，登臨將不殊。
聊憑西去鳥，殷勤問何如。
讀揚雄法言
作者：李彭
朝代：宋

子雲老暗事，晚乃著一書。
經營極淺易，艱深聊塈塗。
終身作雕蟲，出語嗟壯夫。
苦笑屈原智，頗憐晁錯愚。
丹青果變玉，美新孰非諛。
我麟不可覊，投閣將焉如。
侯芭痛領略，見謂老易徒。
小兒楊德祖，鑒裁自不虚。
讀西京雜記十三首次淵明讀山海經韻·其一
作者：李彭
朝代：宋

南風吹新竹，密密復疏疏。
脱冠眠北窗，興不減精廬。
緬思西京事，聊開稚川書。
千古納眼界，恍若巾柴車。
頓忘在墐墉，灌畦蒔佳蔬。
筆端真有口，妙處天壤俱。
明如丹青手，百幅生綃圖。
舉似兒子曹，矜誇還久如。
讀西京雜記十三首次淵明讀山海經韻·其一〇
作者：李彭
朝代：宋

淮南學神仙，逸跡窮山海。
著書名鴻烈，精爽凜然在。
字中挾風霜，反躬忘寡悔。
空餘褭蹏金，萬世將誰待。
讀西京雜記十三首次淵明讀山海經韻·其一一
作者：李彭
朝代：宋

韓嫣佞幸徒，骩曲承密旨。
長安有成言，金丸不餓死。
平生鵔鸃冠，於兹見操履。
安陵泣前魚，炙手何可恃。
讀西京雜記十三首次淵明讀山海經韻·其一三
作者：李彭
朝代：宋

馬遷下蠶室，發憤見良才。
伯夷觀列傳，冥報嗟從來。
含悲復不遜，安能避嫌猜。
高文垂箕斗，斯士今悠哉。
讀西京雜記十三首次淵明讀山海經韻·其一二
作者：李彭
朝代：宋

侍中着貂璫，非無事君志。
雜用儒家流，仕宦譏不止。
漢代從行幸，親近固其理。
何嘗裨衮職，所執玉虎子。
讀西京雜記十三首次淵明讀山海經韻·其七
作者：李彭
朝代：宋

長卿還成都，埋玉崑山陰。
謀醉鷫鸘裘，跫然遯丘林。
賣醪著犢鼻，滌器揚巴音。
誰知子虚賦，遽愜武皇心。
讀西京雜記十三首次淵明讀山海經韻·其三
作者：李彭
朝代：宋

湛湛太液池，氣接崑崙丘。
雕葫紫籜輩，茂密誰能儔。
鳬雛與鴈子，遡波還復流。
偓佺倚黄鵠，往往乘風游。
讀西京雜記十三首次淵明讀山海經韻·其九
作者：李彭
朝代：宋

惠莊長安儒，馳騁盤珠走。
廉藺蠒栗犢，五鹿不當負。
拊心困劇談，此中固多有。
口舌何足争，虚名千載後。
讀西京雜記十三首次淵明讀山海經韻·其二
作者：李彭
朝代：宋

恢恢樂遊苑，遊樂蠲苦顔。
懷風森苯尊，吐花耀流年。
秣驥無萬里，鋭氣陵天山。
妙哉苜蓿盤，信矣非虛言。
讀西京雜記十三首次淵明讀山海經韻·其五
作者：李彭
朝代：宋

彼姝掖庭子，王嬙端可憐。
咄嗟毛延壽，媚嫵移遠山。
一朝聘絕域，艷麗復何言。
畫工戮幾盡，遺恨抱當年。
讀西京雜記十三首次淵明讀山海經韻·其八
作者：李彭
朝代：宋

子雲識奇字，辨舌非所長。
有宅纔一區，安貧固其常。
深沉草玄腹，如裹萬里糧。
苦心夢吐鳳，流傳今未央。
讀西京雜記十三首次淵明讀山海經韻·其六
作者：李彭
朝代：宋

公孫發蒙耳，猥作支厦木。
仲舒棄膠西，白駒在空谷。
脱粟飯故人，安敢望薰沐。
齊人固多詐，何由調玉燭。
讀西京雜記十三首次淵明讀山海經韻·其四
作者：李彭
朝代：宋

飛燕傾人國，専夜居昭陽。
當時姊弟貴，坐閲歲月長。
琉璃作窗扉，金翠粲以光。
無復聞勤儉，敦朴追文皇。
访僧
作者：李彭
朝代：宋

茗碗熏炉久不来，晓猿夜鹤总相猜。
故将野老扶衰杖，踏破僧家称意苔。
诸人绝江游同安大风涛作予适病眩不能渡
作者：李彭
朝代：宋

平生湖海心，舟楫雅所便。扬舲欲寻山，风涛怒掀掀。中途得眩疾，跨马如乘船。谁能于此时，绝江歌叩舷。宁费赏心晤，归作瓮牖眠。壮哉二三子，嗤点懦不前。顾惭谢公啸，幸免季野怜。延目望斜照，归路山苍然。
诸人绝江游同安大风涛作予适病眩不能渡
作者：李彭
朝代：宋

平生湖海心，舟檝雅所便。
扬舲欲寻山，风涛怒掀掀。
中途得眩疾，跨马如乘船。
谁能于此时，绝江歌叩舷。
宁费赏心晤，归作瓮牖眠。
壮哉二三子，嗤点懦不前。
顾惭谢公啸，幸免季野怜。
延目望斜照，归路山苍然。
读山谷文
作者：李彭
朝代：宋
体裁：七言律诗

折玉摧兰事竟空，贮云含雾思无穷。仙阶忽列通明观，人世犹称太史公。绛帐老生悲湜籍，传灯嫡子有徐洪。以那为首聊披拂，三绝韦编对晚风。
读左氏
作者：李彭
朝代：宋

麟经书王法，圣笔行天诛。丘明发其蕴，磊磊照九隅。奈何茧栗犊，命曰相斫书。世不足董狐，杀青议其覆。无烦家置喙，粲若夜占斗。舌本未暇浇，但自饮醇酎。
读左氏
作者：李彭
朝代：宋

麟经书王法，圣笔行天诛。
丘明发其藴，磊磊照九隅。
奈何蠒栗犊，命曰相斫书。
世不足董狐，杀青议其覆。
无烦家置喙，粲若夜占斗。
舌本未暇浇，但自饮醇酎。
读庐山记怀文若弟
作者：李彭
朝代：宋

茂树绕茅栋，鸣泉响屋除。胸中了无累，泛览匡山书。岩谷在眼界，风烟来座隅。时逢幽人语，似与仙者俱。昔在宗少文，壁间留画图。澄神可观道，卧游良不疏。嗟予何徒役，山腰转篮舆。瞻焉怀靡及，登临将不殊。聊凭西去鸟，殷勤问何如。
读庐山记怀文若弟
作者：李彭
朝代：宋

茂树遶茅栋，鸣泉响屋除。
胸中了无累，泛览匡山书。
岩谷在眼界，风烟来座隅。
时逢幽人语，似与仙者俱。
昔在宗少文，壁间留画图。
澄神可观道，卧游良不疏。
嗟予何徒役，山腰转篮舆。
瞻焉怀靡及，登临将不殊。
聊凭西去鸟，殷勤问何如。
读扬雄法言
作者：李彭
朝代：宋

子云老暗事，晚乃着一书。
经营极浅易，艰深聊塈涂。
终身作雕虫，出语嗟壮夫。
苦笑屈原智，颇怜晁错愚。
丹青果变玉，美新孰非谀。
我麟不可覊，投阁将焉如。
侯芭痛领略，见谓老易徒。
小儿杨德祖，鉴裁自不虚。
读扬雄法言
作者：李彭
朝代：宋

子云老暗事，晚乃著一书。经营极浅易，艰深聊塈涂。终身作雕虫，出语嗟壮夫。苦笑屈原智，颇怜晁错愚。丹青果变玉，美新孰非谀。我麟不可羁，投阁将焉如。侯芭痛领略，见谓老易徒。小儿杨德祖，鉴裁自不虚。
读西京杂记十三首次渊明读山海经韵
作者：李彭
朝代：宋

南风吹新竹，密密复疏疏。脱冠眠北窗，兴不减精庐。缅思西京事，聊开稚川书。千古纳眼界，恍若巾柴车。顿忘在墐墉，灌畦莳佳蔬。笔端真有口，妙处天壤俱。明如丹青手，百幅生绡图。举似儿子曹，矜誇还久如。恢恢乐游苑，游乐蠲苦颜。怀风森苯尊，吐花耀流年。秣骥无万里，锐气陵天山。妙哉苜蓿盘，信矣非虚言。飞燕倾人国，专夜居昭阳。当时姊弟贵，坐阅岁月长。琉璃作窗扉，金翠粲以光。无复闻勤俭，敦朴追文皇。彼姝掖庭子，王嫱端可怜。咄嗟毛延寿，媚妩移远山。一朝聘绝域，艳丽复何言。画工戮几尽，遗恨抱当年。公孙发蒙耳，猥作支厦木。仲舒弃胶西，白驹在空谷。脱粟饭故人，安敢望薰沐。齐人固多诈，何由调玉烛。长卿还成都，埋玉昆山阴。谋醉鹔鹴裘，跫然遁丘林。卖醪著犊鼻，涤器扬巴音。谁知子虚赋，遽惬武皇心。子云识奇字，辨舌非所长。有宅才一区，安贫固其常。深沉草玄腹，如裹万里粮。苦心梦吐凤，流传今未央。惠庄长安儒，驰骋盘珠走。廉蔺茧栗犊，五鹿不当负。拊心困剧谈，此中固多有。口舌何足争，虚名千载后。淮南学神仙，逸迹穷山海。著书名鸿烈，精爽凛然在。字中挟风霜，反躬忘寡悔。空馀袅蹄金，万世将谁待。韩嫣佞幸徒，骪曲承密旨。长安有成言，金丸不饿死。平生鵔鸃冠，于兹见操履。安陵泣前鱼，炙手何可恃。侍中着貂珰，非无事君志。杂用儒家流，仕宦讥不止。汉代从行幸，亲近固其理。何尝裨衮职，所执玉虎子。马迁下蚕室，发愤见良才。伯夷观列传，冥报嗟从来。含悲复不逊，安能避嫌猜。高文垂箕斗，斯士今悠哉。
读西京杂记十三首次渊明读山海经韵·其一
作者：李彭
朝代：宋

南风吹新竹，密密复疏疏。脱冠眠北窗，兴不减精庐。缅思西京事，聊开稚川书。千古纳眼界，恍若巾柴车。顿忘在墐墉，灌畦莳佳蔬。笔端真有口，妙处天壤俱。明如丹青手，百幅生绡图。举似儿子曹，矜誇还久如。
读西京杂记十三首次渊明读山海经韵·其一
作者：李彭
朝代：宋

南风吹新竹，密密復疏疏。
脱冠眠北窗，兴不减精庐。
缅思西京事，聊开稚川书。
千古纳眼界，恍若巾柴车。
顿忘在墐墉，灌畦莳佳蔬。
笔端真有口，妙处天壤俱。
明如丹青手，百幅生绡图。
举似儿子曹，矜夸还久如。
读西京杂记十三首次渊明读山海经韵·其一〇
作者：李彭
朝代：宋

淮南学神仙，逸迹穷山海。
着书名鸿烈，精爽凛然在。
字中挟风霜，反躬忘寡悔。
空余褭蹏金，万世将谁待。
读西京杂记十三首次渊明读山海经韵·其一一
作者：李彭
朝代：宋

韩嫣佞幸徒，骩曲承密旨。
长安有成言，金丸不饿死。
平生鵔鸃冠，于兹见操履。
安陵泣前鱼，炙手何可恃。
读西京杂记十三首次渊明读山海经韵·其一三
作者：李彭
朝代：宋

马迁下蚕室，发愤见良才。
伯夷观列传，冥报嗟从来。
含悲復不逊，安能避嫌猜。
高文垂箕斗，斯士今悠哉。
读西京杂记十三首次渊明读山海经韵·其七
作者：李彭
朝代：宋

长卿还成都，埋玉昆山阴。谋醉鹔鹴裘，跫然遁丘林。卖醪著犊鼻，涤器扬巴音。谁知子虚赋，遽惬武皇心。
读西京杂记十三首次渊明读山海经韵·其七
作者：李彭
朝代：宋

长卿还成都，埋玉昆山阴。
谋醉鹔鹴裘，跫然遯丘林。
卖醪着犊鼻，涤器扬巴音。
谁知子虚赋，遽惬武皇心。
读西京杂记十三首次渊明读山海经韵·其三
作者：李彭
朝代：宋

湛湛太液池，气接昆崙丘。雕葫紫箨辈，茂密谁能俦。凫雏与雁子，溯波还复流。偓佺倚黄鹄，往往乘风游。
读西京杂记十三首次渊明读山海经韵·其三
作者：李彭
朝代：宋

湛湛太液池，气接昆崙丘。
雕葫紫箨辈，茂密谁能俦。
鳬雏与鴈子，遡波还復流。
偓佺倚黄鹄，往往乘风游。
读西京杂记十三首次渊明读山海经韵·其九
作者：李彭
朝代：宋

惠庄长安儒，驰骋盘珠走。廉蔺茧栗犊，五鹿不当负。拊心困剧谈，此中固多有。口舌何足争，虚名千载后。
读西京杂记十三首次渊明读山海经韵·其九
作者：李彭
朝代：宋

惠庄长安儒，驰骋盘珠走。
廉蔺蠒栗犊，五鹿不当负。
拊心困剧谈，此中固多有。
口舌何足争，虚名千载后。
读西京杂记十三首次渊明读山海经韵·其二
作者：李彭
朝代：宋

恢恢乐游苑，游乐蠲苦颜。
怀风森苯尊，吐花耀流年。
秣骥无万里，鋭气陵天山。
妙哉苜蓿盘，信矣非虚言。
读西京杂记十三首次渊明读山海经韵·其二
作者：李彭
朝代：宋

恢恢乐游苑，游乐蠲苦颜。怀风森苯尊，吐花耀流年。秣骥无万里，锐气陵天山。妙哉苜蓿盘，信矣非虚言。
读西京杂记十三首次渊明读山海经韵·其五
作者：李彭
朝代：宋

彼姝掖庭子，王嫱端可怜。咄嗟毛延寿，媚妩移远山。一朝聘绝域，艳丽复何言。画工戮几尽，遗恨抱当年。
读西京杂记十三首次渊明读山海经韵·其五
作者：李彭
朝代：宋

彼姝掖庭子，王嫱端可怜。
咄嗟毛延寿，媚妩移远山。
一朝聘绝域，艷丽復何言。
画工戮几尽，遗恨抱当年。
读西京杂记十三首次渊明读山海经韵·其八
作者：李彭
朝代：宋

子云识奇字，辨舌非所长。有宅才一区，安贫固其常。深沉草玄腹，如裹万里粮。苦心梦吐凤，流传今未央。
读西京杂记十三首次渊明读山海经韵·其八
作者：李彭
朝代：宋

子云识奇字，辨舌非所长。
有宅纔一区，安贫固其常。
深沉草玄腹，如裹万里粮。
苦心梦吐凤，流传今未央。
读西京杂记十三首次渊明读山海经韵·其六
作者：李彭
朝代：宋

公孙发蒙耳，猥作支厦木。
仲舒弃胶西，白驹在空谷。
脱粟饭故人，安敢望熏沐。
齐人固多诈，何由调玉烛。
读西京杂记十三首次渊明读山海经韵·其六
作者：李彭
朝代：宋

公孙发蒙耳，猥作支厦木。仲舒弃胶西，白驹在空谷。脱粟饭故人，安敢望薰沐。齐人固多诈，何由调玉烛。
读西京杂记十三首次渊明读山海经韵·其十
作者：李彭
朝代：宋

淮南学神仙，逸迹穷山海。著书名鸿烈，精爽凛然在。字中挟风霜，反躬忘寡悔。空馀袅蹄金，万世将谁待。
读西京杂记十三首次渊明读山海经韵·其十一
作者：李彭
朝代：宋

韩嫣佞幸徒，骪曲承密旨。长安有成言，金丸不饿死。平生鵔鸃冠，于兹见操履。安陵泣前鱼，炙手何可恃。
读西京杂记十三首次渊明读山海经韵·其十三
作者：李彭
朝代：宋

马迁下蚕室，发愤见良才。伯夷观列传，冥报嗟从来。含悲复不逊，安能避嫌猜。高文垂箕斗，斯士今悠哉。
读西京杂记十三首次渊明读山海经韵·其十二
作者：李彭
朝代：宋
体裁：古风

侍中着貂珰，非无事君志。杂用儒家流，仕宦讥不止。汉代从行幸，亲近固其理。何尝裨衮职，所执玉虎子。
读西京杂记十三首次渊明读山海经韵·其四
作者：李彭
朝代：宋

飞燕倾人国，专夜居昭阳。当时姊弟贵，坐阅岁月长。琉璃作窗扉，金翠粲以光。无复闻勤俭，敦朴追文皇。
读西京杂记十三首次渊明读山海经韵·其四
作者：李彭
朝代：宋

飞燕倾人国，専夜居昭阳。
当时姊弟贵，坐阅岁月长。
琉璃作窗扉，金翠粲以光。
无復闻勤俭，敦朴追文皇。
谢人见过
作者：李彭
朝代：宋
体裁：古风

门无褦襶轩车过，草庐寂寂南阳卧。夫君掀髯来扣关，不减昔日陈惊座。肉食者鄙无远谋，喜君义气横霜秋。已看献策尊王室，白笔应须上黑头。
谢佛鉴大师寄韫玉炉
作者：李彭
朝代：宋

道人力参具正眼，古庙香炉心已灰。平生厚我习气在，索书常逐征鸿来。深藏山谷实高蹈，下视万象遗尘埃。遣奴饷我此长物，不比珍簟馀嫌猜。摩娑温润侔玉德，荆山抱璞真良材。妙香起处侑茶鼎，媒孽万壑生风雷。忽言与君隔千里，对此了了闻谈谐。
谢佛鑑大师寄韫玉鑪
作者：李彭
朝代：宋

道人力参具正眼，古庙香炉心已灰。
平生厚我习气在，索书常逐征鸿来。
深藏山谷实高蹈，下视万象遗尘埃。
遣奴饷我此长物，不比珍簟余嫌猜。
摩娑温润侔玉德，荆山抱璞真良材。
妙香起处侑茶鼎，媒孽万壑生风雷。
忽言与君隔千里，对此了了闻谈谐。
谢灵运诗云中为天地物今成鄙夫有取以为韵遣兴作十章兼寄云叟
作者：李彭
朝代：宋

严霜知劲柏，大节见固穷。怀人居白下，抱道立黄中。秦淮浩茫茫，楚山耿丛丛。胡为吝音素，过尽南归鸿。达士庶可慕，劳生良足悲。君看嘉宾黠，何如方回痴。荣衰等湛露，变更如剧棋。冥冥万事定，何用机心为。学诗如食蜜，甘芳无中边。陈言初务去，晚乃换骨仙。我昔实知此，老懒挽不前。儿曹喜吟讽，快意艳阳天。曩时阮步兵，埋照每沉醉。是身托曲蘖，真若有所避。谁知名教中，固自多乐地。花气杂和风，相我曲肱睡。西京执戟郎，老嗜杯中物。观其所著书，涩读由蹇吃。剧秦见平生，何心窥彷佛。唯有四愁赋，至今犹炳蔚。孔融天下士，荀彧双南金。既为阿瞒用，复为阿瞒禽。独闻管幼安，龙蟠沧海深。难用固难杀，耿光垂古今。器博无近用，胸中要纵横。腐儒昧行藏，寒窗守一经。营营市道交，务利如兼并。无复典刑在，况当观老成。阳城海内豪，隐居晋之鄙。养此冰霰姿，谏官安足起。欲沮延龄相，悠悠自风靡。何以昭无穷，政赖有此尔。灌园如结庐，畦蔬如养雏。敏耘斯易壮，稍堕或攘羭。卖菜厌求益，得酒聊歌呼。醒来北窗下，解衣诵潜夫。幽云生檐楹，落日挂户牖。茂树发华颠，归鸟鸣高柳。春风可怜人，举兹为我寿。行乐当及时，浮名竟何有。
谢灵运诗云中为天地物今成鄙夫有取以为韵遣兴作十章兼寄云叟·其一
作者：李彭
朝代：宋

严霜知劲柏，大节见固穷。怀人居白下，抱道立黄中。秦淮浩茫茫，楚山耿丛丛。胡为吝音素，过尽南归鸿。
谢灵运诗云中为天地物今成鄙夫有取以为韵遣兴作十章兼寄云叟·其一
作者：李彭
朝代：宋

严霜知劲柏，大节见固穷。
怀人居白下，抱道立黄中。
秦淮浩茫茫，楚山耿丛丛。
胡为恡音素，过尽南归鸿。
谢灵运诗云中为天地物今成鄙夫有取以为韵遣兴作十章兼寄云叟·其七
作者：李彭
朝代：宋

器博无近用，胸中要纵横。腐儒昧行藏，寒窗守一经。营营市道交，务利如兼并。无复典刑在，况当观老成。
谢灵运诗云中为天地物今成鄙夫有取以为韵遣兴作十章兼寄云叟·其七
作者：李彭
朝代：宋

器博无近用，胸中要纵横。
腐儒昧行藏，寒窗守一经。
营营市道交，务利如兼并。
无復典刑在，况当观老成。
谢灵运诗云中为天地物今成鄙夫有取以为韵遣兴作十章兼寄云叟·其三
作者：李彭
朝代：宋

学诗如食蜜，甘芳无中边。陈言初务去，晚乃换骨仙。我昔实知此，老懒挽不前。儿曹喜吟讽，快意艳阳天。
谢灵运诗云中为天地物今成鄙夫有取以为韵遣兴作十章兼寄云叟·其三
作者：李彭
朝代：宋

学诗如食蜜，甘芳无中边。
陈言初务去，晚乃换骨仙。
我昔实知此，老懒挽不前。
儿曹喜吟讽，快意艷阳天。
谢灵运诗云中为天地物今成鄙夫有取以为韵遣兴作十章兼寄云叟·其九
作者：李彭
朝代：宋
体裁：古风

灌园如结庐，畦蔬如养雏。敏耘斯易壮，稍堕或攘羭。卖菜厌求益，得酒聊歌呼。醒来北窗下，解衣诵潜夫。
谢灵运诗云中为天地物今成鄙夫有取以为韵遣兴作十章兼寄云叟·其二
作者：李彭
朝代：宋
体裁：古风

达士庶可慕，劳生良足悲。君看嘉宾黠，何如方回痴。荣衰等湛露，变更如剧棋。冥冥万事定，何用机心为。
谢灵运诗云中为天地物今成鄙夫有取以为韵遣兴作十章兼寄云叟·其五
作者：李彭
朝代：宋

西京执戟郎，老嗜杯中物。
观其所着书，涩读由蹇吃。
剧秦见平生，何心窥彷佛。
唯有四愁赋，至今犹炳蔚。
谢灵运诗云中为天地物今成鄙夫有取以为韵遣兴作十章兼寄云叟·其五
作者：李彭
朝代：宋

西京执戟郎，老嗜杯中物。观其所著书，涩读由蹇吃。剧秦见平生，何心窥彷佛。唯有四愁赋，至今犹炳蔚。
谢灵运诗云中为天地物今成鄙夫有取以为韵遣兴作十章兼寄云叟·其八
作者：李彭
朝代：宋
体裁：古风

阳城海内豪，隐居晋之鄙。养此冰霰姿，谏官安足起。欲沮延龄相，悠悠自风靡。何以昭无穷，政赖有此尔。
谢灵运诗云中为天地物今成鄙夫有取以为韵遣兴作十章兼寄云叟·其六
作者：李彭
朝代：宋

孔融天下士，荀彧双南金。既为阿瞒用，复为阿瞒禽。独闻管幼安，龙蟠沧海深。难用固难杀，耿光垂古今。
谢灵运诗云中为天地物今成鄙夫有取以为韵遣兴作十章兼寄云叟·其六
作者：李彭
朝代：宋

孔融天下士，荀彧双南金。
既为阿瞒用，復为阿瞒禽。
独闻管幼安，龙蟠沧海深。
难用固难杀，耿光垂古今。
谢灵运诗云中为天地物今成鄙夫有取以为韵遣兴作十章兼寄云叟·其十
作者：李彭
朝代：宋
体裁：古风

幽云生檐楹，落日挂户牖。茂树发华颠，归鸟鸣高柳。春风可怜人，举兹为我寿。行乐当及时，浮名竟何有。
谢灵运诗云中为天地物今成鄙夫有取以为韵遣兴作十章兼寄云叟·其四
作者：李彭
朝代：宋

曩时阮步兵，埋照毎沉醉。
是身託麯蘖，真若有所避。
谁知名教中，固自多乐地。
花气杂和风，相我曲肱睡。
谢灵运诗云中为天地物今成鄙夫有取以为韵遣兴作十章兼寄云叟·其四
作者：李彭
朝代：宋

曩时阮步兵，埋照每沉醉。是身托曲蘖，真若有所避。谁知名教中，固自多乐地。花气杂和风，相我曲肱睡。
谢王成可惠鼎炉
作者：李彭
朝代：宋

王郎笔若追风骠，历块过都愈奇峭。胸中好古类古人，铸鼎为炉亦臻妙。禹金九牧知神奸，周定郏鄏垂不刊。据耳向来为上客，折足遥怜空汗颜。颜率游谈聊贳患，纳郜臧孙贻直谏。沦亡泗水盖厚诬，得自汾阴乱真赝。孰如此鼎形瑰奇，皤腹云雷差次之。上有苍虬肉倔强，隐映么么微螽斯。明窗净几香氤氲，蔼如黄云覆晏温。拜嘉讵意获此宝，子孙父已传仍昆。
谢王成可惠鼎炉
作者：李彭
朝代：宋

王郎笔若追风骠，历块过都愈奇峭。
胸中好古类古人，铸鼎为鑪亦臻妙。
禹金九牧知神姦，周定郏鄏垂不刊。
据耳向来为上客，折足遥怜空汗颜。
颜率游谈聊贳患，纳郜臧孙贻直谏。
沦亡泗水盖厚诬，得自汾阴乱真贋。
孰如此鼎形瓌奇，皤腹云雷差次之。
上有苍虬肉倔强，隐映么么微螽斯。
明窗净几香氤氲，蔼如黄云覆晏温。
拜嘉讵意获此宝，子孙父已传仍昆。
谨次高韵酬禹功司录博士
作者：李彭
朝代：宋

烟霞痼疾自藏身，刮膜频窥佳句新。学博还同杜侯库，才悭深愧庾郎珍。倚风终日扫松径，披雾何时对玉人。西掖銮坡须妙手，如公那复困无津。
谨次高韵酬禹功司录博士
作者：李彭
朝代：宋

烟霞痼疾自藏身，刮膜频窥佳句新。
学博还同杜侯库，才悭深愧庾郎珍。
倚风终日扫松径，披雾何时对玉人。
西掖銮坡须妙手，如公那復困无津。
豫章董瞿老求詩
作者：李彭
朝代：宋

珍重膠西相，風流後葉孫。
退藏羞射策，曠遠頗窺園。
韻絕五峰秀，句奇三峡喧。
羌山多勝踐，周禮魯俱存。
豫章董瞿老求诗
作者：李彭
朝代：宋
体裁：五言律诗

珍重胶西相，风流后叶孙。退藏羞射策，旷远颇窥园。韵绝五峰秀，句奇三峡喧。羌山多胜践，周礼鲁俱存。
豫章通守李侯苦痈痬卧舟中约予相见
作者：李彭
朝代：宋
体裁：古风

云断夜来雨，傍舟渡前溪。波涨回汀没，林端远岫微。故人方抱瘵，有约吾忍违。夷犹理归棹，天末放朝晖。
豫章通守李侯苦癰痬卧舟中約予相見
作者：李彭
朝代：宋

雲斷夜來雨，傍舟渡前溪。
波漲回汀沒，林端遠岫微。
故人方抱瘵，有約吾忍違。
夷猶理歸棹，天末放朝暉。
貽王充道隱士
作者：李彭
朝代：宋

憶昨涪翁虎溪別，雁来一字不寧收。
勞君爲傳三月信，遣我少寬千斛愁。
煙艇方遊建業水，玉人猶在仲宣樓。
何時掛席西湖去，藜杖青鞋鸚鵡洲。
賦張邈所畫山水圖
作者：李彭
朝代：宋

異時頗愛宋元君，踏門畫史如雲屯。
舐筆和墨太早計，解衣槃薄全天真。
夢澤張侯飽閒暇，直疑胸中有成畫。
酒酣耳熱呼不醒，澹墨淋漓疾揮灑。
誰爲右轄賦招魂，遠過酸寒鄭廣文。
怪底高堂見丘壑，欲攀松蘿尋石門。
咫尺終南與王屋，翩翩不下如黄鵠。
水南水北索價高，放浪猶歌紫芝曲。
張侯愛畫入骨髓，腦脂遮眼良有以。
筆端刻意寫遺民，要似留侯赤松子。
如聞可汲用王明，會須添作貢公喜。
賦米芾所畫金山圖
作者：李彭
朝代：宋

憶昔扁舟帆正落，楊子江頭風浪惡。
江心樓臺渾欲沈，不獨能高瓦棺閣。
晚山接天波面平，白鷗去邊鐘磬鳴。
雲昏上頭不可到，往來余懷今未寧。
楚狂澹墨掃絹素，澄神卧遊知處所。
欲披霧牖尋野僧，反向烟汀辨江樹。
新詩葱蒨工於畫，川岑想像高堂掛。
驊騮絕塵走千里，何勞遠處幽并夜。
漸到潯陽不復前，安得仙山來眼邊。
斷非毗耶掌中取，直疑壺公謫處天。
新詩妙畫真有益，張衡南都能畢力。
不如此詩氣崷崒，却使丹青句中識。
賦高明大使神功妙濟真君祠
作者：李彭
朝代：宋

楊柳江頭星宿疏，呼船梢子散林烏。
煙横雲捲樹出沒，天澹波平山有無。
稚子摠參三洞籙，病軀長佩五靈符。
步虚聲裏瞻風馬，頗覺神清到蘂珠。
贈中上座
作者：李彭
朝代：宋

粲可仍孫本吳産，萬遍蓮花亦遮眼。
時時幻作文於菟，寂寥恨得斯人晚。
我如叔夜七不堪，倦書羞學蠹書蟫。
已約東湖徐孺子，招公山北復山南。
贈九峰長老
作者：李彭
朝代：宋

已透韶陽向上關，蔬盂茗椀毎開顔。
頭顱無意掃殘雪，毳衲徒来着壞山。
瘦節直疑青嶂立，道心常與白鷗閑。
歸来天末一回首，應在孤峰煙靄間。
贈吳雲叟
作者：李彭
朝代：宋

宛城居士如冰雪，大藥親逢悟禪悦。
丹霞正印君得提，洞下靈源渠未絕。
净名杜口涉言詮，口如布穀意莫傳。
心猿睡起六窗净，爲君作戲彈無弦。
贈子充
作者：李彭
朝代：宋

阿充克家才，昭代真孝秀。
白髪在板輿，色養侍昏晝。
來營甘脆具，底事成宿留。
到骨似我窮，黄鐘滿君脰。
落帆哉生魄，步屧月成彀。
幽園語更僕，莫遣雙眉皺。
覓句洗愁兵，河傾轉箕斗。
贈宗紱上座
作者：李彭
朝代：宋

蒲萄不飲熊耳杯，薰爐甘作槖駝坐。
胸中皎鏡湛靈源，結習已空花自墮。
眼明見此除饉男，妙語時時零玉唾。
稻畦摩衲丈夫事，吾獨知之胡不果。
鈎章棘句竟何禆，徒遣詩人嘲飯顆。
贈張仲義
作者：李彭
朝代：宋

春衫試吏楚江濆，真以文昌思不羣。
未暇等陶辭小秩，何妨慕謝始精文。
壁間妙句流黄素，松下英姿大壑雲。
但恐承明賴公等，不容蠻府作參軍。
贈張聖達
作者：李彭
朝代：宋

人言汝潁多奇士，秀潤如君飽風味。
兩鞬馳射不作難，三峽倒流聊復爾。
平生未識嵩少雲，三十六峰巖壑春。
因君便覺來眼界，翻作新詩持餉君。
贈暉書記暉有伯時所畫馬甚奇
作者：李彭
朝代：宋

脱盡膏粱氣，秖餘雲壑姿。
囊中支遁馬，筆下惠休詩。
木末鳥還語，花邊蝶浪窺。
平章賴公等，吾病不能奇。
贈無著
作者：李彭
朝代：宋

蕭蕭玉澗翁，韻調實瓌朗。
懷人修文去，音塵生逸想。
豈唯招重客，我廬亦時枉。
徽軫發妙言，幽園復清曠。
飄忽下巖隈，歲月駛兩槳。
寒蟬久停號，新禽哢佳響。
去者念履綦，方來驚蕙帳。
伊予厭囂塵，絕壑期自放。
從君割半峰，披雲同矯掌。
贈王環中
作者：李彭
朝代：宋

拄策前年訪草堂，掛帆煙際在西江。
詩隨鴻雁来春渚，夢逐蟾蜍入夜窗。
辭聘知君追孺子，屢空嗟我似窮龐。
菟裘欲買爲鄰竝，歲晚相期倒百缸。
贈蘇仲豫
作者：李彭
朝代：宋

平生照眼玉壺冰，解向朝陽續鳯鳴。
黄鵠樓前重會面，白蓮社裏定交情。
疏才我亦憐文舉，大雅君應笑正平。
貰酒臨卭聊復爾，莫令狗監汙高明。
贈詵首座
作者：李彭
朝代：宋

上人鬚髪森如戟，年少寧爲萬人敵。
父兄膏血染敵戈，晚作梵王門下客。
西州白㲲爛生光，來逐鳯棲山寺凉。
萬遍蓮花君自足，曹溪一滴定須嘗。
贈鄒中美
作者：李彭
朝代：宋

盛漢數鄒陽，雲孫復擅場。
筍輿逢鹿苑，蠟屐繞羊膓。
囊有壺公藥，爐多荀令香。
麻姑在鄉國，期子共徜佯。
贻王充道隐士
作者：李彭
朝代：宋
体裁：七言律诗

忆昨涪翁虎溪别，雁来一字不宁收。劳君为传三月信，遣我少宽千斛愁。烟艇方游建业水，玉人犹在仲宣楼。何时挂席西湖去，藜杖青鞋鹦鹉洲。
赋张邈所画山水图
作者：李彭
朝代：宋
体裁：古风

异时颇爱宋元君，踏门画史如云屯。舐笔和墨太早计，解衣槃薄全天真。梦泽张侯饱閒暇，直疑胸中有成画。酒酣耳热呼不醒，澹墨淋漓疾挥洒。谁为右辖赋招魂，远过酸寒郑广文。怪底高堂见丘壑，欲攀松萝寻石门。咫尺终南与王屋，翩翩不下如黄鹄。水南水北索价高，放浪犹歌紫芝曲。张侯爱画入骨髓，脑脂遮眼良有以。笔端刻意写遗民，要似留侯赤松子。如闻可汲用王明，会须添作贡公喜。
赋米芾所画金山图
作者：李彭
朝代：宋

忆昔扁舟帆正落，杨子江头风浪恶。江心楼台浑欲沈，不独能高瓦棺阁。晚山接天波面平，白鸥去边钟磬鸣。云昏上头不可到，往来余怀今未宁。楚狂澹墨扫绢素，澄神卧游知处所。欲披雾牖寻野僧，反向烟汀辨江树。新诗葱茜工于画，川岑想像高堂挂。骅骝绝尘走千里，何劳远处幽并夜。渐到浔阳不复前，安得仙山来眼边。断非毗耶掌中取，直疑壶公谪处天。新诗妙画真有益，张衡南都能毕力。不如此诗气崷崒，却使丹青句中识。
赋米芾所画金山图
作者：李彭
朝代：宋

忆昔扁舟帆正落，杨子江头风浪恶。
江心楼台浑欲沈，不独能高瓦棺阁。
晚山接天波面平，白鸥去边钟磬鸣。
云昏上头不可到，往来余怀今未宁。
楚狂澹墨扫绢素，澄神卧游知处所。
欲披雾牖寻野僧，反向烟汀辨江树。
新诗葱蒨工于画，川岑想像高堂挂。
骅骝绝尘走千里，何劳远处幽并夜。
渐到浔阳不復前，安得仙山来眼边。
断非毗耶掌中取，直疑壶公谪处天。
新诗妙画真有益，张衡南都能毕力。
不如此诗气崷崒，却使丹青句中识。
赋高明大使神功妙济真君祠
作者：李彭
朝代：宋

杨柳江头星宿疏，呼船梢子散林乌。烟横云捲树出没，天澹波平山有无。稚子总参三洞箓，病躯长佩五灵符。步虚声里瞻风马，颇觉神清到蕊珠。
赋高明大使神功妙济真君祠
作者：李彭
朝代：宋

杨柳江头星宿疏，呼船梢子散林乌。
烟横云捲树出没，天澹波平山有无。
稚子摠参三洞箓，病躯长佩五灵符。
步虚声裏瞻风马，颇觉神清到蘂珠。
赠中上座
作者：李彭
朝代：宋

粲可仍孙本吴产，万遍莲花亦遮眼。时时幻作文于菟，寂寥恨得斯人晚。我如叔夜七不堪，倦书羞学蠹书蟫。已约东湖徐孺子，招公山北复山南。
赠中上座
作者：李彭
朝代：宋

粲可仍孙本吴产，万遍莲花亦遮眼。
时时幻作文于菟，寂寥恨得斯人晚。
我如叔夜七不堪，倦书羞学蠹书蟫。
已约东湖徐孺子，招公山北復山南。
赠九峰长老
作者：李彭
朝代：宋

已透韶阳向上关，蔬盂茗椀毎开颜。
头颅无意扫残雪，毳衲徒来着坏山。
瘦节直疑青嶂立，道心常与白鸥闲。
归来天末一回首，应在孤峰烟霭间。
赠九峰长老
作者：李彭
朝代：宋

已透韶阳向上关，蔬盂茗椀每开颜。头颅无意扫残雪，毳衲徒来着坏山。瘦节直疑青嶂立，道心常与白鸥闲。归来天末一回首，应在孤峰烟霭间。
赠九峰长老
作者：李彭
朝代：宋
体裁：七言律诗

已透韶阳向上关，蔬盂茗碗每开颜。头颅无意扫残雪，毳衲徒来着坏山。瘦节直疑青嶂立，道心常与白鸥闲。归来天末一回首，应在孤峰烟霭间。
赠吴云叟
作者：李彭
朝代：宋
体裁：古风

宛城居士如冰雪，大药亲逢悟禅悦。丹霞正印君得提，洞下灵源渠未绝。净名杜口涉言诠，口如布谷意莫传。心猿睡起六窗净，为君作戏弹无弦。
赠子充
作者：李彭
朝代：宋

阿充克家才，昭代真孝秀。白发在板舆，色养侍昏昼。来营甘脆具，底事成宿留。到骨似我穷，黄钟满君脰。落帆哉生魄，步屧月成彀。幽园语更仆，莫遣双眉皱。觅句洗愁兵，河倾转箕斗。
赠子充
作者：李彭
朝代：宋

阿充克家才，昭代真孝秀。
白髪在板舆，色养侍昏昼。
来营甘脆具，底事成宿留。
到骨似我穷，黄钟满君脰。
落帆哉生魄，步屧月成彀。
幽园语更仆，莫遣双眉皱。
觅句洗愁兵，河倾转箕斗。
赠宗绂上座
作者：李彭
朝代：宋

蒲萄不饮熊耳杯，熏炉甘作槖驼坐。
胸中皎镜湛灵源，结习已空花自堕。
眼明见此除馑男，妙语时时零玉唾。
稻畦摩衲丈夫事，吾独知之胡不果。
鈎章棘句竟何禆，徒遣诗人嘲饭颗。
赠宗绂上座
作者：李彭
朝代：宋

蒲萄不饮熊耳杯，薰炉甘作橐驼坐。胸中皎镜湛灵源，结习已空花自堕。眼明见此除馑男，妙语时时零玉唾。稻畦摩衲丈夫事，吾独知之胡不果。钩章棘句竟何禆，徒遣诗人嘲饭颗。
赠张仲义
作者：李彭
朝代：宋

春衫试吏楚江濆，真以文昌思不羣。
未暇等陶辞小秩，何妨慕谢始精文。
壁间妙句流黄素，松下英姿大壑云。
但恐承明赖公等，不容蛮府作参军。
赠张仲义
作者：李彭
朝代：宋

春衫试吏楚江濆，真以文昌思不群。未暇等陶辞小秩，何妨慕谢始精文。壁间妙句流黄素，松下英姿大壑云。但恐承明赖公等，不容蛮府作参军。
赠张圣达
作者：李彭
朝代：宋

人言汝颍多奇士，秀润如君饱风味。两鞬驰射不作难，三峡倒流聊复尔。平生未识嵩少云，三十六峰岩壑春。因君便觉来眼界，翻作新诗持饷君。
赠张圣达
作者：李彭
朝代：宋

人言汝颍多奇士，秀润如君饱风味。
两鞬驰射不作难，三峡倒流聊復尔。
平生未识嵩少云，三十六峰岩壑春。
因君便觉来眼界，翻作新诗持饷君。
赠无着
作者：李彭
朝代：宋

萧萧玉涧翁，韵调实瓌朗。
怀人修文去，音尘生逸想。
岂唯招重客，我庐亦时枉。
徽轸发妙言，幽园復清旷。
飘忽下岩隈，岁月驶两桨。
寒蝉久停号，新禽咔佳响。
去者念履綦，方来惊蕙帐。
伊予厌嚣尘，绝壑期自放。
从君割半峰，披云同矫掌。
赠无著
作者：李彭
朝代：宋

萧萧玉涧翁，韵调实瑰朗。怀人修文去，音尘生逸想。岂唯招重客，我庐亦时枉。徽轸发妙言，幽园复清旷。飘忽下岩隈，岁月驶两桨。寒蝉久停号，新禽哢佳响。去者念履綦，方来惊蕙帐。伊予厌嚣尘，绝壑期自放。从君割半峰，披云同矫掌。
赠晖书记晖有伯时所画马甚奇
作者：李彭
朝代：宋

脱尽膏粱气，秖余云壑姿。
囊中支遁马，笔下惠休诗。
木末鸟还语，花边蝶浪窥。
平章赖公等，吾病不能奇。
赠晖书记晖有伯时所画马甚奇
作者：李彭
朝代：宋

脱尽膏粱气，秖馀云壑姿。囊中支遁马，笔下惠休诗。木末鸟还语，花边蝶浪窥。平章赖公等，吾病不能奇。
赠王环中
作者：李彭
朝代：宋
体裁：七言律诗

拄策前年访草堂，挂帆烟际在西江。诗随鸿雁来春渚，梦逐蟾蜍入夜窗。辞聘知君追孺子，屡空嗟我似穷庞。菟裘欲买为邻并，岁晚相期倒百缸。
赠苏仲豫
作者：李彭
朝代：宋

平生照眼玉壶冰，解向朝阳续凤鸣。黄鹄楼前重会面，白莲社里定交情。疏才我亦怜文举，大雅君应笑正平。贳酒临邛聊复尔，莫令狗监污高明。
赠苏仲豫
作者：李彭
朝代：宋

平生照眼玉壶冰，解向朝阳续鳯鸣。
黄鹄楼前重会面，白莲社裏定交情。
疏才我亦怜文举，大雅君应笑正平。
贳酒临卭聊復尔，莫令狗监污高明。
赠诜首座
作者：李彭
朝代：宋

上人须发森如戟，年少宁为万人敌。父兄膏血染敌戈，晚作梵王门下客。西州白氎烂生光，来逐凤栖山寺凉。万遍莲花君自足，曹溪一滴定须尝。
赠诜首座
作者：李彭
朝代：宋

上人鬚髪森如戟，年少宁为万人敌。
父兄膏血染敌戈，晚作梵王门下客。
西州白㲲烂生光，来逐鳯栖山寺凉。
万遍莲花君自足，曹溪一滴定须尝。
赠邹中美
作者：李彭
朝代：宋

盛汉数邹阳，云孙复擅场。笋舆逢鹿苑，蜡屐绕羊肠。囊有壶公药，炉多荀令香。麻姑在乡国，期子共徜佯。
赠邹中美
作者：李彭
朝代：宋

盛汉数邹阳，云孙復擅场。
笋舆逢鹿苑，蜡屐绕羊膓。
囊有壶公药，炉多荀令香。
麻姑在乡国，期子共徜佯。
赴邻舍招
作者：李彭
朝代：宋

虚舟纵逸棹，冉冉成老大。随食虫寄居，行年蚁旋磨。来归修水头，视地不敢唾。俚言亦屡陪，灌畦常往佐。每于休作时，弄笔聊顿挫。自谓老于斯，晏然歌楚些。年来尤屡空，非关学高卧。时节闾里欢，觞豆竞繁夥。我独蓬窗底，达曙发清饿。赖有竺乾书，开颜真自贺。近局可怜人，鸡黍起颓堕。整冠礼甚修，坐客仍虚左。浩歌为之倾，樽为歌长破。
赴邻舍招
作者：李彭
朝代：宋

虚舟纵逸棹，冉冉成老大。
随食虫寄居，行年螘旋磨。
来归修水头，视地不敢唾。
俚言亦屡陪，灌畦常往佐。
毎于休作时，弄笔聊顿挫。
自谓老于斯，晏然歌楚些。
年来尤屡空，非关学高卧。
时节闾里欢，觞豆竞繁伙。
我独蓬窗底，达曙发清饿。
赖有竺干书，开颜真自贺。
近局可怜人，鷄黍起颓堕。
整冠礼甚修，坐客仍虚左。
浩歌为之倾，樽为歌长破。
赴鄰舍招
作者：李彭
朝代：宋

虚舟縱逸棹，冉冉成老大。
隨食蟲寄居，行年螘旋磨。
來歸修水頭，視地不敢唾。
俚言亦屢陪，灌畦常往佐。
毎於休作時，弄筆聊頓挫。
自謂老於斯，晏然歌楚些。
年來尤屢空，非關學高卧。
時節閭里歡，觴豆競繁夥。
我獨蓬窗底，達曙發清餓。
賴有竺乾書，開顔真自賀。
近局可憐人，鷄黍起頹堕。
整冠禮甚修，坐客仍虚左。
浩歌爲之傾，樽爲歌長破。
農家三首·其一
作者：李彭
朝代：宋

力田徇所務，蓐食赴其勞。
譬之賈欲贏，疇能惡喧囂。
逢年未前期，敢緩芟與薅。
黔雷無偏頗，多稼埋牛尻。
倉廩自兹實，含飴弄兒曹。
農家三首·其三
作者：李彭
朝代：宋

牛羊腯以肥，鴨鷄大且碩。
里正少經過，誰能事烹擊。
年豐大作社，婦姑得紡績。
吾生本完膚，箴砭困無疾。
十年遭追胥，翻倒徒四壁。
從今得安眠，絡緯鳴唧唧。
農家三首·其二
作者：李彭
朝代：宋

自我曾高時，以有此土田。
一朝均租賦，吏文沸相煎。
南鄰勢炙手，北鄰富薰天。
歗聚烏合衆，變詐揮金錢。
本心抑兼并，瘠土賦委填。
如聞下温詔，膏澤爲洗湔。
但願多樂歲，鼓腹常便便。
过广济
作者：李彭
朝代：宋
体裁：七言律诗

不到梅川已十年，市桥官柳尚依然。追寻耆旧知谁在，触拨清愁不欲眠。兰若霜钟犹唤睡，平阳宰木上参天。倦游客子心无际，眼尽岗原起暮烟。
过林子幽居
作者：李彭
朝代：宋

卧听山城罢击柝，策蹇过君霜满须。窗间山好天欲曙，庭下菜肥人愈臞。我非当世可领袖，君合于今称楷模。谢公小草恐未免，怀宝要令真不沽。
过林子幽居
作者：李彭
朝代：宋

卧听山城罢击柝，策蹇过君霜满鬚。
窗间山好天欲曙，庭下菜肥人愈臞。
我非当世可领袖，君合于今称楷模。
谢公小草恐未免，怀宝要令真不沽。
过渊明祠次还旧居韵
作者：李彭
朝代：宋

往者金华公，赐环僰道归。
笋舆过柴桑，彷徨有余悲。
荒庭尚如旧，物色人事非。
寒风起虚林，木叶无復遗。
榛丛傲霜菊，讵肯相因依。
二事堕渺茫，兹理未易推。
适堪作废朝，总芳俱不衰。
当有旷达人，槖金烦一挥。
过渊明祠次还旧居韵
作者：李彭
朝代：宋

往者金华公，赐环僰道归。笋舆过柴桑，彷徨有馀悲。荒庭尚如旧，物色人事非。寒风起虚林，木叶无复遗。榛丛傲霜菊，讵肯相因依。二事堕渺茫，兹理未易推。适堪作废朝，总芳俱不衰。当有旷达人，橐金烦一挥。
过蕲州故居
作者：李彭
朝代：宋

系马金沙树，衡茅俨暝途。沾襟问邻老，携手忆于菟。意逐前云远，情随归路迂。霜风吹晓角，梦听小单于。
过蕲州故居
作者：李彭
朝代：宋

繫马金沙树，衡茅俨暝途。
沾襟问邻老，携手忆于菟。
意逐前云远，情随归路迂。
霜风吹晓角，梦听小单于。
过鹅湖怀师川
作者：李彭
朝代：宋

宝峰嵚崎青未了，枕下滩声走白沙。谷口不应无小隐，桃源真恐有人家。寒猿饮水避帆影，槁叶随波上桨牙。苦忆南州徐孺子，归舟天际暮云遮。
过鹅湖怀师川
作者：李彭
朝代：宋

宝峰嵚﨑青未了，枕下滩声走白沙。
谷口不应无小隐，桃源真恐有人家。
寒猨饮水避帆影，槁叶随波上桨牙。
苦忆南州徐孺子，归舟天际暮云遮。
迎阳阁
作者：李彭
朝代：宋
体裁：五言绝句

扶桑有玉书，郁仪善相保。朝暾到颓檐，危坐填血脑。
迎陽閣
作者：李彭
朝代：宋

扶桑有玉書，鬱儀善相保。
朝暾到頹簷，危坐填血腦。
还家寄吴世长兼简潘子真
作者：李彭
朝代：宋
体裁：七言律诗

江头杨柳曲尘姿，弄日晴空百尺丝。骑省风流还有赋，吴筠英妙更能诗。杀鸡为黍相期处，问雁呼卿政此时。下榻深惭徐孺子，非关劳者作歌辞。
还日涉寄吴世良
作者：李彭
朝代：宋

白珩蓝田生，赤骥渥洼种。异产非其源，定自难入用。吴侯掌武孙，九鼎家世重。筮仕如挽强，妙手一一中。抱牍凫雁行，严惮安得纵。捐金购奇书，嗜学有馀勇。邺侯空插架，而子颇成诵。昨日章水头，春风吹客梦。开筵置清醴，落月流画栋。念子不负丞，义士色为动。梯山贡楛矢，效珍出银瓮。胡为百僚底，岁月数宾送。天边赏音意，推毂亦云众。他年解组归，三径着求仲。
还日涉寄吴世良
作者：李彭
朝代：宋

白珩蓝田生，赤骥渥洼种。
异产非其源，定自难入用。
吴侯掌武孙，九鼎家世重。
筮仕如挽强，妙手一一中。
抱牍鳬鴈行，严惮安得纵。
捐金购奇书，嗜学有余勇。
邺侯空插架，而子颇成诵。
昨日章水头，春风吹客梦。
开筵置清醴，落月流画栋。
念子不负丞，义士色为动。
梯山贡楛矢，效珍出银瓮。
胡为百僚底，岁月数宾送。
天边赏音意，推毂亦云众。
他年解组归，三径着求仲。
远明阁饮
作者：李彭
朝代：宋
体裁：七言律诗

百尺游丝入座来，浮岚空翠入樽罍。谈谐自得江山助，觞咏不劳丝管催。滕阁风流今未远，南楼气味唤仍回。城鸦欲曙众客醉，木末阑干悬斗魁。
连日大雪
作者：李彭
朝代：宋

春风吹雪塞寒门，饥乌暮啼寒雀喧。此中要是难测地，材堪令仆无复裈。引帆上樯中系轭，烧车与船复延客。平生四十二年非，顿悟前尘头半白。愿随溪支水云乡，蓑衣负雪时鸣榔。不知许事付欢伯，醉著寒滩清梦长。
连日大雪
作者：李彭
朝代：宋

春风吹雪塞寒门，饥乌暮啼寒雀喧。
此中要是难测地，材堪令仆无复裈。
引帆上樯中繫轭，烧车与船復延客。
平生四十二年非，顿悟前尘头半白。
愿随溪支水云乡，簑衣负雪时鸣榔。
不知许事付欢伯，醉着寒滩清梦长。
追凉对酒
作者：李彭
朝代：宋

袢暑晚来歇，追凉聊解颜。星移团扇底，月动缥瓷间。蝉噪断仍续，鸟喧栖复还。幽人嗜清旷，只合卧湖山。
追凉对酒
作者：李彭
朝代：宋

袢暑晚来歇，追凉聊解颜。
星移团扇底，月动缥瓷间。
蝉噪断仍续，鸟喧栖復还。
幽人嗜清旷，只合卧湖山。
追凉對酒
作者：李彭
朝代：宋

袢暑晚来歇，追凉聊解顔。
星移團扇底，月動縹瓷間。
蟬噪斷仍續，鳥喧棲復還。
幽人嗜清曠，只合卧湖山。
送人游吴
作者：李彭
朝代：宋

朔风号木末，迫此岁时晏。
驱车不停轨，客子老昏宦。
平生蒋诩径，求羊毎娱玩。
持觞送落日，抵掌河宿烂。
胡为向吴会，雅意访亲串。
亲串者谁欤，昂昂金闺彦。
嘘枯由涵照，要津藉推挽。
念子赴修涂，发轫在昧旦。
娟娟所娇儿，嶷嶷赴门限。
闺人密缝裳，遐征苦多绽。
结束志千里，二事忘一眄。
莫遣扊扅歌，愆期发长嘆。
送人游吴
作者：李彭
朝代：宋

朔风号木末，迫此岁时晏。驱车不停轨，客子老昏宦。平生蒋诩径，求羊每娱玩。持觞送落日，抵掌河宿烂。胡为向吴会，雅意访亲串。亲串者谁欤，昂昂金闺彦。嘘枯由涵照，要津藉推挽。念子赴修涂，发轫在昧旦。娟娟所娇儿，嶷嶷赴门限。闺人密缝裳，遐征苦多绽。结束志千里，二事忘一眄。莫遣扊扅歌，愆期发长叹。
送人遊吴
作者：李彭
朝代：宋

朔風號木末，迫此歲時晏。
驅車不停軌，客子老昏宦。
平生蔣詡徑，求羊毎娱玩。
持觴送落日，抵掌河宿爛。
胡爲向吴會，雅意訪親串。
親串者誰歟，昂昂金閨彦。
嘘枯由涵照，要津藉推挽。
念子赴修塗，發軔在昧旦。
娟娟所嬌兒，嶷嶷赴門限。
閨人密縫裳，遐征苦多綻。
結束志千里，二事忘一眄。
莫遣扊扅歌，愆期發長嘆。
送嗣行叟住云岩
作者：李彭
朝代：宋

昔在冯光禄，精兵伐莎车。大宛献象龙，权奇天马驹。朝趋不动尘，历块暮过都。银鞍香罗帕，晞骥行坦途。一朝伏辕下，局趣时长吁。霜蹄绕羊肠，翻思在坰娱。复闻郭橐驼，种蓺绝代无。擢秀土膏动，安恬肆纡馀。侪流失妙理，静躁由来殊。木性不受触，剥肤验荣枯。柳侯为作传，临民真楷模。嗣公武夷秀，淡然云水徒。风期压支遁，渊源从老卢。膏肓在岩壑，浩浩不可污。屡辞公侯聘，烟霞閟团蒲。忽著垢墨衣，俯身蛙黾区。我本佛国净，示见秽土居。譬之喷玉姿，骧首径崎岖。虽怀万里气，讵可轻艰虞。亦如莳卉木，涵养须敷腴。根节藏蠹蝎，安忍不剔除。名驹即商鉴，种术毋令疏。邾蟊或蜂虿，三言成于菟。愿公置坐右，爱之良不诬。夜窗为长吟，霜飙响高梧。
送嗣行叟住云岩
作者：李彭
朝代：宋

昔在冯光禄，精兵伐莎车。
大宛献象龙，权奇天马驹。
朝趋不动尘，历块暮过都。
银鞍香罗帕，晞骥行坦途。
一朝伏辕下，局趣时长吁。
霜蹄绕羊肠，翻思在垧娱。
復闻郭槖驼，种蓺绝代无。
擢秀土膏动，安恬肆纡余。
侪流失妙理，静躁由来殊。
木性不受触，剥肤验荣枯。
柳侯为作传，临民真楷模。
嗣公武夷秀，淡然云水徒。
风期压支遁，渊源从老卢。
膏肓在岩壑，浩浩不可污。
屡辞公侯聘，烟霞閟团蒲。
忽着垢墨衣，俯身蛙黾区。
我本佛国净，示见秽土居。
譬之喷玉姿，骧首径崎岖。
虽怀万里气，讵可轻艰虞。
亦如莳卉木，涵养须敷腴。
根节藏蠹蝎，安忍不剔除。
名驹即商鉴，种术毋令疏。
邾蟊或蜂虿，三言成于菟。
愿公置坐右，爱之良不诬。
夜窗为长吟，霜飈响高梧。
送嗣行叟住雲巖
作者：李彭
朝代：宋

昔在馮光禄，精兵伐莎車。
大宛獻象龍，權奇天馬駒。
朝趨不動塵，歷塊暮過都。
銀鞍香羅帕，晞驥行坦途。
一朝伏轅下，局趣時長吁。
霜蹄繞羊腸，翻思在坰娛。
復聞郭槖駝，種蓺絕代無。
擢秀土膏動，安恬肆紆餘。
儕流失妙理，静躁由來殊。
木性不受觸，剥膚驗榮枯。
柳侯爲作傳，臨民真楷模。
嗣公武夷秀，淡然雲水徒。
風期壓支遁，淵源從老盧。
膏肓在巖壑，浩浩不可汙。
屢辭公侯聘，煙霞閟團蒲。
忽著垢墨衣，俯身蛙黽區。
我本佛國净，示見穢土居。
譬之噴玉姿，驤首徑崎嶇。
雖懷萬里氣，詎可輕艱虞。
亦如蒔卉木，涵養須敷腴。
根節藏蠹蝎，安忍不剔除。
名駒即商鑒，種術毋令疏。
邾蟊或蜂蠆，三言成於菟。
願公置坐右，愛之良不誣。
夜窗爲長吟，霜飈響高梧。
送宁上人归净慈
作者：李彭
朝代：宋
体裁：古风

之子远行迈，眷言款松门。云物起离色，况乃闻清猿。颇云吴会去，饱参南山禅。南山燕颔郎，气敌千人军。要当理断履，过我艺兰荪。
送寧上人歸净慈
作者：李彭
朝代：宋

之子遠行邁，眷言款松門。
雲物起離色，况乃聞清猿。
頗云吴會去，飽參南山禪。
南山燕頷郎，氣敵千人軍。
要當理斷履，過我藝蘭蓀。
送所借书还王生
作者：李彭
朝代：宋

邺侯家藏三万轴，牙签新若手未触。此翁眼如九秋鹰，一过成诵不再读。愧非玄晏独峥嵘，复愧王郎著论衡。案头萤乾太苦相，久假不归何痴生。开州公子好奇古，胸中宝笈森四库。安用邺候插架书，向来借我纸上语。频年多病百不如，准拟传书学截蒲。还君一鸱细故尔，莫厌时时开锁鱼。
送所借书还王生
作者：李彭
朝代：宋

邺侯家藏三万轴，牙籤新若手未触。
此翁眼如九秋鹰，一过成诵不再读。
愧非玄晏独峥嵘，復愧王郎着论衡。
案头萤干太苦相，久假不归何痴生。
开州公子好奇古，胸中宝笈森四库。
安用邺候插架书，向来借我纸上语。
频年多病百不如，凖拟传书学截蒲。
还君一鸱细故尔，莫厌时时开锁鱼。
送所借書還王生
作者：李彭
朝代：宋

鄴侯家藏三萬軸，牙籤新若手未觸。
此翁眼如九秋鷹，一過成誦不再讀。
愧非玄晏獨峥嶸，復愧王郎著論衡。
案頭螢乾太苦相，久假不歸何癡生。
開州公子好奇古，胸中寶笈森四庫。
安用鄴候插架書，向來借我紙上語。
頻年多病百不如，凖擬傳書學截蒲。
還君一鴟細故爾，莫厭時時開鎖魚。
送敦詩遊臨川
作者：李彭
朝代：宋

呂郎客秦淮，詩思翻秋濤。
徐郎憩灊峰，句壓天柱高。
相此兩公子，信是千人豪。
叔也往從之，似欲訴不遭。
探囊得長句，如取綏山桃。
療饑非蒸砂，禦寒必綈袍。
一簪未著身，所得不補勞。
復爲饑所驅，未許學卧陶。
窮軍敵孤客，如在皋蘭鏖。
幾成劉文叔，須髪變二毛。
搘笻躡草鞋，進退似桔槔。
引領長江西，沙頭唤魚舠。
金溪有謝侯，胸多略與韜。
天資類文靖，貌實中郎曹。
叔也往從之，攻愁解鞬櫜。
毋輕歌驪駒，不復吟畔牢。
待公稇載歸，爲我攜蒲萄。
來賞傲霜菊，一尊澆老饕。
送敦诗游临川
作者：李彭
朝代：宋

吕郎客秦淮，诗思翻秋涛。
徐郎憩灊峰，句压天柱高。
相此两公子，信是千人豪。
叔也往从之，似欲诉不遭。
探囊得长句，如取绥山桃。
疗饥非蒸砂，御寒必绨袍。
一簪未着身，所得不补劳。
復为饥所驱，未许学卧陶。
穷军敌孤客，如在皋兰鏖。
几成刘文叔，须髪变二毛。
搘笻蹑草鞋，进退似桔槔。
引领长江西，沙头唤鱼舠。
金溪有谢侯，胸多略与韬。
天资类文靖，貌实中郎曹。
叔也往从之，攻愁解鞬櫜。
毋轻歌骊驹，不復吟畔牢。
待公稇载归，为我携蒲萄。
来赏傲霜菊，一尊浇老饕。
送敦诗游临川
作者：李彭
朝代：宋

吕郎客秦淮，诗思翻秋涛。徐郎憩灊峰，句压天柱高。相此两公子，信是千人豪。叔也往从之，似欲诉不遭。探囊得长句，如取绥山桃。疗饥非蒸砂，禦寒必绨袍。一簪未著身，所得不补劳。复为饥所驱，未许学卧陶。穷军敌孤客，如在皋兰鏖。几成刘文叔，须发变二毛。支筇蹑草鞋，进退似桔槔。引领长江西，沙头唤鱼舠。金溪有谢侯，胸多略与韬。天资类文靖，貌实中郎曹。叔也往从之，攻愁解鞬櫜。毋轻歌骊驹，不复吟畔牢。待公稛载归，为我携蒲萄。来赏傲霜菊，一尊浇老饕。
送杲上人复往荆南
作者：李彭
朝代：宋

荆州老居士，宁著进贤冠。似欲专一壑，其谁知孔鸾。苍苔门巷秋，不许造席客。世无王粲流，倒屣端不惜。上人宣城彦，俊气横九州。学道贫彻骨，与世初无求。马驹大道场，属者失宗匠。欲铭窣堵波，见此真汉相。行乞千里馀，朔风枯叶颠。晓踏涧下雪，暝宿天边烟。赤手泛沧溟，笑此太草草。不为丞相嗔，乃得照乘宝。归来寂无闻，翠琰开险艰。精卫既填海，愚公果移山。力贫办行李，复作南郡去。游子多苦颜，开士淡无虑。霜风木飕飕，便当赋式微。日涉望烟霭，扶筇迟来归。
送杲上人復往荆南
作者：李彭
朝代：宋

荆州老居士，宁着进贤冠。
似欲専一壑，其谁知孔鸾。
苍苔门巷秋，不许造席客。
世无王粲流，倒屣端不惜。
上人宣城彦，俊气横九州。
学道贫彻骨，与世初无求。
马驹大道场，属者失宗匠。
欲铭窣堵波，见此真汉相。
行乞千里余，朔风枯叶颠。
晓踏涧下雪，暝宿天边烟。
赤手泛沧溟，笑此太草草。
不为丞相嗔，乃得照乘宝。
归来寂无闻，翠琰开险艰。
精卫既填海，愚公果移山。
力贫办行李，復作南郡去。
游子多苦颜，开士淡无虑。
霜风木飕飕，便当赋式微。
日涉望烟霭，扶笻迟来归。
送杲上人復往荆南
作者：李彭
朝代：宋

荆州老居士，寧著進賢冠。
似欲専一壑，其誰知孔鸞。
蒼苔門巷秋，不許造席客。
世無王粲流，倒屣端不惜。
上人宣城彦，俊氣横九州。
學道貧徹骨，與世初無求。
馬駒大道場，屬者失宗匠。
欲銘窣堵波，見此真漢相。
行乞千里餘，朔風枯葉顛。
曉踏澗下雪，暝宿天邊烟。
赤手泛滄溟，笑此太草草。
不爲丞相嗔，乃得照乘寶。
歸來寂無聞，翠琰開險艱。
精衛既填海，愚公果移山。
力貧辦行李，復作南郡去。
游子多苦顔，開士淡無慮。
霜風木颼颼，便當賦式微。
日涉望烟靄，扶笻遲來歸。
送果上人坐兜率夏
作者：李彭
朝代：宋
体裁：七言律诗

落絮霏霏搅客心，鸣鸠历历唤春阴。未于莲社添宗炳，已向兰亭减道林。远峤烟横钟磬晚，禅天目断薜萝深。诗缘酒废苦无思，为子送将聊一吟。
送果上人坐兜率夏
作者：李彭
朝代：宋

落絮霏霏攪客心，鳴鳩歷歷唤春陰。
未於蓮社添宗炳，已向蘭亭減道林。
遠嶠煙横鐘磬晚，禪天目斷薜蘿深。
詩緣酒廢苦無思，爲子送将聊一吟。
送润上人归宛陵
作者：李彭
朝代：宋

我昔游宣城，稚节等雏凤。稍知风物奇，未解入嘲弄。歘尔鬓负霜，岁月杂机综。唯有谢公亭，颇复到清梦。上人宛陵秀，禅馀喜吟讽。胸中淡无畦，妙觉自能种。偶随欧峰云，悠然入茅栋。谈间无俗调，不应亭午供。谁云佳少年，意气极庄重。别我归故山，索我赠言送。邻邦古法窟，老衲妙擒纵。伽黎宴湖海，名字走梁宋。吾其从之游，射隼期必中。勿学汉阴人，终年徒抱瓮。
送润上人归宛陵
作者：李彭
朝代：宋

我昔游宣城，稚节等雏凤。
稍知风物奇，未解入嘲弄。
歘尔鬓负霜，岁月杂机综。
唯有谢公亭，颇復到清梦。
上人宛陵秀，禅余喜吟讽。
胸中淡无畦，妙觉自能种。
偶随欧峰云，悠然入茅栋。
谈间无俗调，不应亭午供。
谁云佳少年，意气极庄重。
别我归故山，索我赠言送。
邻邦古法窟，老衲妙擒纵。
伽黎宴湖海，名字走梁宋。
吾其从之游，射隼期必中。
勿学汉阴人，终年徒抱瓮。
送淳軾二上座·其一
作者：李彭
朝代：宋

密掩柴門斷還往，道人履迹破蒼苔。
青燈相對語離夜，况復打窗風雨來。
送淳軾二上座·其二
作者：李彭
朝代：宋

上人定自有佳處，眉宇翠氣連湖山。
烟邊候雁著行急，力挽不留相與還。
送淳轼二上座
作者：李彭
朝代：宋

密掩柴门断还往，道人履迹破苍苔。青灯相对语离夜，况复打窗风雨来。上人定自有佳处，眉宇翠气连湖山。烟边候雁著行急，力挽不留相与还。
送淳轼二上座·其一
作者：李彭
朝代：宋

密掩柴门断还往，道人履迹破苍苔。青灯相对语离夜，况复打窗风雨来。
送淳轼二上座·其一
作者：李彭
朝代：宋

密掩柴门断还往，道人履迹破苍苔。
青灯相对语离夜，况復打窗风雨来。
送淳轼二上座·其二
作者：李彭
朝代：宋

上人定自有佳处，眉宇翠气连湖山。
烟边候雁着行急，力挽不留相与还。
送淳轼二上座·其二
作者：李彭
朝代：宋

上人定自有佳处，眉宇翠气连湖山。烟边候雁著行急，力挽不留相与还。
送潤上人歸宛陵
作者：李彭
朝代：宋

我昔遊宣城，稚節等雛鳳。
稍知風物奇，未解入嘲弄。
歘爾鬢負霜，歲月雜機綜。
唯有謝公亭，頗復到清夢。
上人宛陵秀，禪餘喜吟諷。
胸中淡無畦，妙覺自能種。
偶隨歐峰雲，悠然入茅棟。
談間無俗調，不應亭午供。
誰云佳少年，意氣極莊重。
别我歸故山，索我贈言送。
鄰邦古法窟，老衲妙擒縱。
伽黎宴湖海，名字走梁宋。
吾其從之遊，射隼期必中。
勿學漢陰人，終年徒抱甕。
送規老住虔之慈雲
作者：李彭
朝代：宋

禪翁竟補棲禪處，兔角龜毛杖佛僧。
久厭宗雷同保社，却凴章貢濁埃塵。
定携天上蒼鷹爪，去接西江白業賓。
大庾嶺頭梅正好，同風千里一枝春。
送规老住虔之慈云
作者：李彭
朝代：宋

禅翁竟补栖禅处，兔角龟毛杖佛僧。久厌宗雷同保社，却凭章贡浊埃尘。定携天上苍鹰爪，去接西江白业宾。大庾岭头梅正好，同风千里一枝春。
送规老住虔之慈云
作者：李彭
朝代：宋

禅翁竟补栖禅处，兔角龟毛杖佛僧。
久厌宗雷同保社，却凴章贡浊埃尘。
定携天上苍鹰爪，去接西江白业宾。
大庾岭头梅正好，同风千里一枝春。
連日大雪
作者：李彭
朝代：宋

春風吹雪塞寒門，饑烏暮啼寒雀喧。
此中要是難測地，材堪令僕無複褌。
引帆上檣中繫軛，燒車與船復延客。
平生四十二年非，頓悟前塵頭半白。
願隨谿支水雲鄉，簑衣負雪時鳴榔。
不知許事付歡伯，醉著寒灘清夢長。
遂初堂为伸仲题
作者：李彭
朝代：宋

长卿四壁立，寥廓无赢余。
子云英妙姿，有宅纔一区。
东山文靖公，盛德压海隅。
五亩几不保，翁仲泣遗墟。
张融贫寄傲，非水船安居。
是皆知名士，慷慨振古无。
隻椽与寸梠，乃尔未昜图。
顷年黄篾舫，赤壁藏菰蒲。
尉曹得钱侯，孤柁吞平湖。
自言家吴会，宁高结精庐。
挟权彼何人，连茵列鼎徒。
出奇斯无穷，怡颜享渠渠。
理世无冤民，屡上黄屋书。
竟尔完赵璧，幸免攘公羭。
赤手缚于菟，几发壮士疽。
草木初无情，和气匀嘘枯。
寻盟贺燕雀，声乐闻鸟乌。
获鼎名其年，作亭题遂初。
如公已克家，得雄必充闾。
我居日涉园，养疴聊自娱。
卜筑颇清旷，风烟在衣裾。
问舍经始难，觉公言不诬。
诗成增想似，疏钟暝虚徐。
遂初堂为伸仲题
作者：李彭
朝代：宋

长卿四壁立，寥廓无赢馀。子云英妙姿，有宅才一区。东山文靖公，盛德压海隅。五亩几不保，翁仲泣遗墟。张融贫寄傲，非水船安居。是皆知名士，慷慨振古无。只椽与寸梠，乃尔未易图。顷年黄篾舫，赤壁藏菰蒲。尉曹得钱侯，孤柁吞平湖。自言家吴会，宁高结精庐。挟权彼何人，连茵列鼎徒。出奇斯无穷，怡颜享渠渠。理世无冤民，屡上黄屋书。竟尔完赵璧，幸免攘公羭。赤手缚于菟，几发壮士疽。草木初无情，和气匀嘘枯。寻盟贺燕雀，声乐闻鸟乌。获鼎名其年，作亭题遂初。如公已克家，得雄必充闾。我居日涉园，养疴聊自娱。卜筑颇清旷，风烟在衣裾。问舍经始难，觉公言不诬。诗成增想似，疏钟暝虚徐。
遂初堂爲伸仲題
作者：李彭
朝代：宋

長卿四壁立，寥廓無贏餘。
子雲英妙姿，有宅纔一區。
東山文靖公，盛德壓海隅。
五畝幾不保，翁仲泣遺墟。
張融貧寄傲，非水船安居。
是皆知名士，慷慨振古無。
隻椽與寸梠，乃爾未昜圖。
頃年黄篾舫，赤壁藏菰蒲。
尉曹得錢侯，孤柁吞平湖。
自言家吴會，寧高結精廬。
挾權彼何人，連茵列鼎徒。
出奇斯無窮，怡顔享渠渠。
理世無冤民，屢上黄屋書。
竟爾完趙璧，幸免攘公羭。
赤手縛於菟，幾發壯士疽。
草木初無情，和氣勻噓枯。
尋盟賀燕雀，聲樂聞鳥烏。
獲鼎名其年，作亭題遂初。
如公已克家，得雄必充閭。
我居日涉園，養疴聊自娱。
卜築頗清曠，風烟在衣裾。
問舍經始難，覺公言不誣。
詩成增想似，疏鐘暝虚徐。
遊仙二首·其一
作者：李彭
朝代：宋

昔日漢公昉，畦瓜真人旁。
試此塵外姿，持獻分甘芳。
神丹爲之壽，千里還故鄉。
劾鼠得被具，妙處固難忘。
雲生五畝宅，雞犬亦得將。
應持八瓊文，往醻九霞觴。
遊仙二首·其二
作者：李彭
朝代：宋

江叟冥寂士，邈非芻豢流。
悠然揚舲去，路窮仍曲謳。
野笛三美罷，變徵荆卿愁。
我懷乃昭曠，興寄真滄洲。
只應清夜鶴，時過緱山頭。
遊同安寺
作者：李彭
朝代：宋

郭內那知草色新，道人庭宇別藏春。
高榆風度青含荚，艶杏雨餘紅退唇。
茗盌薰爐清有致，禪天金地夐無塵。
裁詩得句如拱璧，不費咸陽設九賓。
遊同安寺
作者：李彭
朝代：宋

雨歇漲江急，野興聊胥疏。
漾舟拂林表，擊汰驚飛鳬。
雲端僧坐夏，遂造林公廬。
猊坐演妙理，法筵滄海珠。
舌本落雄辯，奔放懸江湖。
巽公庭宇淨，爐煙堂晏如。
略無客造請，杳黑耽毗盧。
吾家大長者，惠光充太虚。
著論役天女，寶笈負於莬。
開圖拜遺像，悲嘆隨卷舒。
歸來掩關卧，念冷無贏餘。
譬如能櫜鞬，境界自于于。
遊廬山懷叔粲季敵兼憶小子氓等次謝康樂寄惠連韻
作者：李彭
朝代：宋

諸峰靄遐矚，上與箕斗近。
西風吹人衣，蕭然無畦畛。
煙霞入詩句，欲吐初未忍。
但恨數往來，幽栖愧真隱。
真隱如虚舟，渺渺姑乘流。
何須長卿慢，暮年稱倦游。
鐘鳴起菌閣，天上隱瓊樓。
焉能誘松桂，曠懷且少留。
少留平生歡，看雲復長歎。
芝蘭念羯末，繭栗惟雍端。
倚松聊停策，意遠縈層巒。
風駛烟尚積，雨歇雲猶攅。
攅雲本無心，孤猿響山陰。
俯瞰白鹿洞，仰窺紫霄岑。
何時攜諸少，清盟可重尋。
仲子日邊去，歸鴉聞暮音。
遊昭德觀
作者：李彭
朝代：宋

曉隨歸雁影聯翩，来訪仇池小有天。
萬籟虚徐雜鐘磬，一源淳樸異山川。
雲霾大壑真遊遠，風掃石楠佳句傳。
司命峰前徐孺子，幾時風雪對床眠。
遊東園戲作長句
作者：李彭
朝代：宋

久客殊方無永味，排遣春愁逐遨戲。
曉濟吳榜訪東園，欣欣草木多佳氣。
縹瓷竹葉沃春心，黑面酪奴驅晝睡。
親黨諸郎意氣豪，挽強對弈真能事。
鄙夫魯鈍獨長吟，一聲望帝動歸思。
遊真風觀
作者：李彭
朝代：宋

緣雲得支徑，遂造幽人居。
夕風冒梁棟，蒼苔上庭除。
仙崖衣襞積，玉磬韻虚徐。
回首塵外躅，浩歌將焉如。
遊石鏡溪
作者：李彭
朝代：宋

石鏡溪邊樹，金輪峰上雲。
貪看魚弄影，不覺鳥迷曛。
山態迤迤好，泉聲細細分。
銀鈎懷柱史，誰復振斯文。
遊簡寂觀
作者：李彭
朝代：宋

仲夏暑方壯，游子巾柴車。
崖斷眇空曠，遂造羣仙居。
闊步烟靄外，追凉晚風餘。
泉聲遠逾響，猿掛時相呼。
仙人翔寥廓，曾不念故廬。
蒼珉禮斗處，往往聞笙竽。
我復恣雲卧，悠然隘寰區。
妄念鼓不作，長歗聊虚徐。
遊藏山寺
作者：李彭
朝代：宋

招提雖負郭，菌閣暗藏幽。
春漲桃花水，風回沙際鷗。
含煙朝日麗，擇路晚雲愁。
淡墨呻吟內，非萱可療憂。
遊資聖菴遇明光明祖首座
作者：李彭
朝代：宋

久從招提遊，妙趣崖谷逈。
自謂頗造微，何由昧斯境。
絳氣靄秋空，白雪屯夜永。
華屋蔭修椽，皎月浮藻并。
壞衲逢阿師，苯尊髪垂頂。
簡默近道要，虚夷發幽省。
念昨分手初，霜飈虎溪冷。
及兹再會面，老色藏秀整。
屬予妄緣息，值子塵事屏。
循澗意無窮，捫蘿度前嶺。
遊雲居三首·其一
作者：李彭
朝代：宋

山林投老更疏慵，尚有躋攀興不窮。
絕壑久忘蛇起陸，寒窗聊食雁来紅。
人方嵇阮似無愧，詩比陰何或未工。
永夜不眠茶作祟，一燈明暗鳥呼風。
遊雲居三首·其三
作者：李彭
朝代：宋

羣峰羅立紫崔嵬，無復市聲蚊聚雷。
遠嶠雲屯飛鳥沒，寒江煙斂健帆開。
暖眠犢子陽關草，香逐蜂鬚陰谷梅。
散策捫蘿覓歸路，摩挲蒼石更裵回。
遊雲居三首·其二
作者：李彭
朝代：宋

故歲新芽約略黄，重来敗葉带飛霜。
尋幽少脱塵勞夢，訪舊頗熏知見香。
深谷鳴鐘雲暗淡，半峰斜照樹微茫。
去天尺五今應是，璧月珠星掛上方。
遊雲居四首·其一
作者：李彭
朝代：宋

雞林磨衲度幘溝，海外風烟在上頭。
箴孔線蹊誰善幻，千巖萬壑斬新秋。
遊雲居四首·其三
作者：李彭
朝代：宋

壞衲槃跚玉澗翁，負霜秃鬢頰暾紅。
時時口占東坡語，頓覺曹劉力未工。
遊雲居四首·其二
作者：李彭
朝代：宋

懸崖怒瀑落龍湫，恰似王師破蔡州。
續蔓沈竿空莫測，石魚酒舫未應求。
遊雲居四首·其四
作者：李彭
朝代：宋

冉冉山雲低度牆，涓涓流水響長廊。
不緣抱病關鬲冷，早賦式微緣底忙。
遊雲居寺三絕·其一
作者：李彭
朝代：宋

茗椀薰爐久不來，曉猿夜鶴總相猜。
故將野老扶衰杖，踏破山家稱意苔。
遊雲居寺三絕·其三
作者：李彭
朝代：宋

燕坐身游水晶城，夢回心净玉壺冰。
更聽夜雨簷花落，却是細泉幽竇傾。
遊雲居寺三絕·其二
作者：李彭
朝代：宋

去年重失洪崖約，今日又寒徐稚盟。
勝日幽期無惡客，尋僧銀色界中行。
遊雲居歌
作者：李彭
朝代：宋

岷峨秀氣凌太白，諸峰彈壓流輩百。
右軍昔爲懷祖困，此心勇往曾未識。
羊家叔子端可人，峴山何爲苦傷神。
多情賴有鄒從事，與山不磨有遺味。
平生尋幽幾屐穿，始知歐峰峰外天。
捫參歷井出鳥道，耳邊河漢聲潺湲。
千古追懷同一律，神明還觀悲節物。
兩郎凜凜安能來，定於何處埋爾骨。
往時宏覺大道場，心净無塵聞妙香。
幽禪寂寂師粲可，高韻卓卓凌羲黄。
九原蕪沒那能作，勝日良遊自不惡。
靈雲野桃初著花，鼻祖柏子僧前落。
玉函貝葉渡流沙，法筵復雨曼殊花。
充虛解戰天皇餅，破魔驚睡趙州茶。
世網嬰人太煩促，桑下安眠戒三宿。
柴扉草閣空歸來，大梁推枕黄粱熟。
過廣濟
作者：李彭
朝代：宋

不到梅川已十年，市橋官柳尚依然。
追尋耆舊知誰在，觸撥清愁不欲眠。
蘭若霜鐘猶唤睡，平陽宰木上參天。
倦遊客子心無際，眼盡崗原起暮煙。
過林子幽居
作者：李彭
朝代：宋

卧聽山城罷擊柝，策蹇過君霜滿鬚。
窗間山好天欲曙，庭下菜肥人愈臞。
我非當世可領袖，君合於今稱楷模。
謝公小草恐未免，懷寶要令真不沽。
過淵明祠次還舊居韻
作者：李彭
朝代：宋

往者金華公，賜環僰道歸。
筍輿過柴桑，彷徨有餘悲。
荒庭尚如舊，物色人事非。
寒風起虚林，木葉無復遺。
榛叢傲霜菊，詎肯相因依。
二事墮渺茫，兹理未易推。
適堪作廢朝，總芳俱不衰。
當有曠達人，槖金煩一揮。
過蘄州故居
作者：李彭
朝代：宋

繫馬金沙樹，衡茅儼暝途。
沾襟問鄰老，携手憶於菟。
意逐前雲遠，情隨歸路迂。
霜風吹曉角，夢聽小單于。
過鵝湖懷師川
作者：李彭
朝代：宋

寶峰嶔﨑青未了，枕下灘聲走白沙。
谷口不應無小隱，桃源真恐有人家。
寒猨飲水避帆影，槁葉隨波上槳牙。
苦憶南州徐孺子，歸舟天際暮雲遮。
遠明閣飲
作者：李彭
朝代：宋

百尺遊絲入座来，浮嵐空翠入樽罍。
談諧自得江山助，觴詠不勞絲管催。
滕閣風流今未遠，南樓氣味唤仍回。
城鴉欲曙衆客醉，木末闌干懸斗魁。
遣兴
作者：李彭
朝代：宋

弥年倦行役，丘园旷幽寻。
殷勤响晴咔，为我贻好音。
梨花映皓月，犹作故时面。
归来雪如花，坐看花如霰。
中朝悬美禄，椎锋号能军。
而我于此时，不武亦不文。
平生严子陵，故自狂奴态。
箕踞问君房，素痴宁小差。
上马须不落，起居善何如。
吾生行乐尔，何用明区区。
遣兴
作者：李彭
朝代：宋

弥年倦行役，丘园旷幽寻。殷勤响晴哢，为我贻好音。梨花映皓月，犹作故时面。归来雪如花，坐看花如霰。中朝悬美禄，椎锋号能军。而我于此时，不武亦不文。平生严子陵，故自狂奴态。箕踞问君房，素痴宁小差。上马须不落，起居善何如。吾生行乐尔，何用明区区。
遣兴兼寄豫章二弟
作者：李彭
朝代：宋

国士无双有山谷，斗南独步忆秦郎。鹦鹉洲前多胜日，古藤阴下夜何长。独持杯杓酹先酒，遗我此物忘百忧。乞灵鲍谢共倾倒，况复隔窗悬玉钩。龙沙季子在原乐，不肯附书黄耳来。滕王阁上觅佳句，铁柱观头行几回。
遣兴兼寄豫章二弟·其一
作者：李彭
朝代：宋
体裁：七言绝句

国士无双有山谷，斗南独步忆秦郎。鹦鹉洲前多胜日，古藤阴下夜何长。
遣兴兼寄豫章二弟·其三
作者：李彭
朝代：宋

龙沙季子在原乐，不肯附书黄耳来。
滕王阁上觅佳句，鐡柱观头行几迴。
遣兴兼寄豫章二弟·其三
作者：李彭
朝代：宋

龙沙季子在原乐，不肯附书黄耳来。滕王阁上觅佳句，铁柱观头行几回。
遣兴兼寄豫章二弟·其二
作者：李彭
朝代：宋

独持杯杓酹先酒，遗我此物忘百忧。乞灵鲍谢共倾倒，况复隔窗悬玉钩。
遣兴兼寄豫章二弟·其二
作者：李彭
朝代：宋

独持杯杓酹先酒，遗我此物忘百忧。
乞灵鲍谢共倾倒，况復隔窗悬玉鈎。
遣興
作者：李彭
朝代：宋

彌年倦行役，丘園曠幽尋。
殷勤響晴哢，爲我貽好音。
梨花映皓月，猶作故時面。
歸來雪如花，坐看花如霰。
中朝懸美祿，椎鋒號能軍。
而我於此時，不武亦不文。
平生嚴子陵，故自狂奴態。
箕踞問君房，素癡寧小差。
上馬須不落，起居善何如。
吾生行樂爾，何用明區區。
遣興兼寄豫章二弟·其一
作者：李彭
朝代：宋

國士無雙有山谷，斗南獨步憶秦郎。
鸚鵡洲前多勝日，古藤陰下夜何長。
遣興兼寄豫章二弟·其三
作者：李彭
朝代：宋

龍沙季子在原樂，不肯附書黄耳來。
滕王閣上覓佳句，鐡柱觀頭行幾迴。
遣興兼寄豫章二弟·其二
作者：李彭
朝代：宋

獨持杯杓酹先酒，遺我此物忘百憂。
乞靈鮑謝共傾倒，况復隔窗懸玉鈎。
遭風禱神林浦
作者：李彭
朝代：宋

伐鼓放船落星渚，争曙鳬鴻集儔侣。
乾旋坤轉風掀掀，陽侯就戮波臣怒。
廬山孤巘政排空，複閣重樓欲無路。
水蟲瑣細何足云，竊發凴陵敢予侮。
長年吞聲三老悲，老妻驚呼稚子啼。
病軀不能自料理，袖手懸知虀粉期。
謝公吟嘯吾豈敢，興公悲號差勝之。
寒葅百甕未渠盡，猶得餘生見昏覲。
歸帆行將拂五老，要及霜風快雁隼。
徑須作牋寄魴鱮，行路艱難公莫遽。
遭风祷神林浦
作者：李彭
朝代：宋

伐鼓放船落星渚，争曙凫鸿集俦侣。乾旋坤转风掀掀，阳侯就戮波臣怒。庐山孤巘政排空，复阁重楼欲无路。水虫琐细何足云，窃发凭陵敢予侮。长年吞声三老悲，老妻惊呼稚子啼。病躯不能自料理，袖手悬知齑粉期。谢公吟啸吾岂敢，兴公悲号差胜之。寒菹百瓮未渠尽，犹得馀生见昏觐。归帆行将拂五老，要及霜风快雁隼。径须作笺寄鲂鱮，行路艰难公莫遽。
遭风祷神林浦
作者：李彭
朝代：宋

伐鼓放船落星渚，争曙鳬鸿集俦侣。
干旋坤转风掀掀，阳侯就戮波臣怒。
庐山孤巘政排空，复阁重楼欲无路。
水虫琐细何足云，窃发凴陵敢予侮。
长年吞声三老悲，老妻惊呼稚子啼。
病躯不能自料理，袖手悬知虀粉期。
谢公吟啸吾岂敢，兴公悲号差胜之。
寒葅百瓮未渠尽，犹得余生见昏觐。
归帆行将拂五老，要及霜风快雁隼。
径须作笺寄鲂鱮，行路艰难公莫遽。
還家寄吴世長兼簡潘子真
作者：李彭
朝代：宋

江頭楊柳麴塵姿，弄日晴空百尺絲。
騎省風流還有賦，吴筠英妙更能詩。
殺雞爲黍相期處，問雁呼卿政此時。
下榻深慚徐孺子，非關勞者作歌辭。
還日涉寄吳世良
作者：李彭
朝代：宋

白珩藍田生，赤驥渥洼種。
異産非其源，定自難入用。
吳侯掌武孫，九鼎家世重。
筮仕如挽强，妙手一一中。
抱牘鳬鴈行，嚴憚安得縱。
捐金購奇書，嗜學有餘勇。
鄴侯空插架，而子頗成誦。
昨日章水頭，春風吹客夢。
開筵置清醴，落月流畫棟。
念子不負丞，義士色爲動。
梯山貢楛矢，效珍出銀甕。
胡爲百僚底，歲月數賓送。
天邊賞音意，推轂亦云衆。
他年解組歸，三徑着求仲。
邹天锡见过
作者：李彭
朝代：宋

议郎梁狱坐口语，置散投閒今放回。
令节由来迫吹帽，幽园寻胜独登台。
共歌昭代得银瓮，何暇着书名玉杯。
此口惟堪饮醇酎，人间万事要寒灰。
邹天锡见过
作者：李彭
朝代：宋

议郎梁狱坐口语，置散投閒今放回。令节由来迫吹帽，幽园寻胜独登台。共歌昭代得银瓮，何暇著书名玉杯。此口惟堪饮醇酎，人间万事要寒灰。
邻寺遣兴三绝句
作者：李彭
朝代：宋

蛮花簟冷春气分，午醉醒寻野寺门。黄落远林供倚杖，却疑残照是朝暾。映阶駮藓漫层层，古柏连蜷上老藤。梵鼓粥鱼今落莫，半归官焙半残僧。修源一带碧湾环，上有江西淡伫山。便觉心尘双寂寞，不愁骑省鬓毛斑。
邻寺遣兴三绝句·其一
作者：李彭
朝代：宋
体裁：七言绝句

蛮花簟冷春气分，午醉醒寻野寺门。黄落远林供倚杖，却疑残照是朝暾。
邻寺遣兴三绝句·其三
作者：李彭
朝代：宋

修源一带碧湾环，上有江西淡伫山。便觉心尘双寂寞，不愁骑省鬓毛斑。
邻寺遣兴三绝句·其三
作者：李彭
朝代：宋

修源一带碧湾环，上有江西淡竚山。
便觉心尘双寂寞，不愁骑省鬓毛斑。
邻寺遣兴三绝句·其二
作者：李彭
朝代：宋
体裁：七言绝句

映阶駮藓漫层层，古柏连蜷上老藤。梵鼓粥鱼今落莫，半归官焙半残僧。
邻鸡
作者：李彭
朝代：宋

邻鸡午唱静中哗，挟雨苍苔傲落花。已觉星星鬓边出，真成一倍惜年华。
邻鸡
作者：李彭
朝代：宋

邻鸡午唱静中譁，挟雨苍苔傲落花。
已觉星星鬓边出，真成一倍惜年华。
郊外书事
作者：李彭
朝代：宋

郊原野老带经锄，童稚何知竞挽须。我亦弥年躬井臼，儿能终日课樵苏。颇思鸥阁仍虬户，那似松醪伴酪奴。志大才疏苦多累，真须鹿鹿效周谟。
郊外书事
作者：李彭
朝代：宋

郊原野老带经锄，童稚何知竞挽鬚。
我亦弥年躬井臼，儿能终日课樵苏。
颇思鸥阁仍虬户，那似松醪伴酪奴。
志大才疏苦多累，真须鹿鹿效周谟。
郊外書事
作者：李彭
朝代：宋

郊原野老带經鋤，童稚何知競挽鬚。
我亦彌年躬井臼，兒能終日課樵蘇。
頗思鷗閣仍虬戶，那似松醪伴酪奴。
志大才疏苦多累，真須鹿鹿效周謨。
都城元夜
作者：李彭
朝代：宋

斜阳尽处荡轻烟，辇路东西入管絃。
五夜好春随步暖，一年明月打头圎。
香尘掠粉翻罗带，密炬笼绡鬬玉钿。
人影渐稀花露冷，蹋歌吹度晓云边。
都城元夜
作者：李彭
朝代：宋

斜阳尽处荡轻烟，辇路东风入管弦。五夜好春随步暖，一年明月打头圆。香尘掠粉翻罗带，蜜炬笼绡斗玉钿。人影渐稀花露冷，蹋歌吹度晓云边。
都城元夜
作者：李彭
朝代：宋

斜陽盡處蕩輕烟，輦路東西入管絃。
五夜好春隨步暖，一年明月打頭圎。
香塵掠粉翻羅带，密炬籠綃鬬玉鈿。
人影漸稀花露冷，蹋歌吹度曉雲邊。
鄒天錫見過
作者：李彭
朝代：宋

議郎梁獄坐口語，置散投閒今放回。
令節由来迫吹帽，幽園尋勝獨登臺。
共歌昭代得銀甕，何暇著書名玉杯。
此口惟堪飲醇酎，人間萬事要寒灰。
鄰寺遣興三絕句·其一
作者：李彭
朝代：宋

蠻花簟冷春氣分，午醉醒尋野寺門。
黄落遠林供倚杖，却疑殘照是朝暾。
鄰寺遣興三絕句·其三
作者：李彭
朝代：宋

修源一带碧灣環，上有江西淡竚山。
便覺心塵雙寂寞，不愁騎省鬢毛斑。
鄰寺遣興三絕句·其二
作者：李彭
朝代：宋

映堦駮蘚漫層層，古柏連蜷上老藤。
梵鼓粥魚今落莫，半歸官焙半殘僧。
鄰雞
作者：李彭
朝代：宋

鄰雞午唱静中譁，挾雨蒼苔傲落花。
已覺星星鬢邊出，真成一倍惜年華。
醉中戏次师言韵兼简少逸
作者：李彭
朝代：宋

不觉庞公隐鹿门，逢场作戏任吾真。风烟久著双蓬鬓，脱帽公应恕醉人。笔下疾雷惊四邻，勒兵小试颂声新。司空城旦馀波尔，六籍纷纶井大春。往日风流京兆眉，却穿习薄败荷衣。新诗浑作莺花语，只欠天街便面归。愧乏金椎控颐手，偷儿何苦向人来。囊空四壁亦云静，祇有丹铅勘玉杯。
醉中戏次师言韵兼简少逸·其一
作者：李彭
朝代：宋

不觉庞公隐鹿门，逢场作戏任吾真。
风烟久着双蓬鬓，脱帽公应恕醉人。
醉中戏次师言韵兼简少逸·其一
作者：李彭
朝代：宋

不觉庞公隐鹿门，逢场作戏任吾真。风烟久著双蓬鬓，脱帽公应恕醉人。
醉中戏次师言韵兼简少逸·其三
作者：李彭
朝代：宋
体裁：七言绝句

往日风流京兆眉，却穿习薄败荷衣。新诗浑作莺花语，只欠天街便面归。
醉中戏次师言韵兼简少逸·其二
作者：李彭
朝代：宋

笔下疾雷惊四邻，勒兵小试颂声新。
司空城旦余波尔，六籍纷纶井大春。
醉中戏次师言韵兼简少逸·其二
作者：李彭
朝代：宋

笔下疾雷惊四邻，勒兵小试颂声新。司空城旦馀波尔，六籍纷纶井大春。
醉中戏次师言韵兼简少逸·其四
作者：李彭
朝代：宋
体裁：七言绝句

愧乏金椎控颐手，偷儿何苦向人来。囊空四壁亦云静，祇有丹铅勘玉杯。
醉中戏赠淳上人
作者：李彭
朝代：宋

上人汤休徒，肯顾亦云屡。衣上凤栖云，辨我林壑雨。殊方怨别馀，苦乏碧云句。禅间傥能来，聊用慰衰暮。
醉中戏赠淳上人
作者：李彭
朝代：宋

上人汤休徒，肯顾亦云屡。
衣上鳯栖云，辨我林壑雨。
殊方怨别余，苦乏碧云句。
禅间傥能来，聊用慰衰暮。
醉中戲次師言韻兼簡少逸·其一
作者：李彭
朝代：宋

不覺龐公隱鹿門，逢場作戲任吾真。
風烟久著雙蓬鬢，脫帽公應恕醉人。
醉中戲次師言韻兼簡少逸·其三
作者：李彭
朝代：宋

往日風流京兆眉，却穿習薄敗荷衣。
新詩渾作鶯花語，只欠天街便面歸。
醉中戲次師言韻兼簡少逸·其二
作者：李彭
朝代：宋

筆下疾雷驚四鄰，勒兵小試頌聲新。
司空城旦餘波爾，六籍紛綸井大春。
醉中戲次師言韻兼簡少逸·其四
作者：李彭
朝代：宋

愧乏金椎控頤手，偷兒何苦向人來。
囊空四壁亦云静，祇有丹鉛勘玉杯。
醉中戲贈淳上人
作者：李彭
朝代：宋

上人湯休徒，肯顧亦云屢。
衣上鳯栖雲，辨我林壑雨。
殊方怨别餘，苦乏碧雲句。
禪間儻能來，聊用慰衰暮。
醉书
作者：李彭
朝代：宋

春风吹草木，苯尊换衰朽。亦复吹我颜，祇觉成老丑。速呼醒酒水，来袪扫愁帚。遣客我欲眠，深怜柴桑叟。
醉书
作者：李彭
朝代：宋

春风吹草木，苯尊换衰朽。
亦復吹我颜，祇觉成老丑。
速呼醒酒水，来袪扫愁帚。
遣客我欲眠，深怜柴桑叟。
醉书
作者：李彭
朝代：宋

酴醾夺目表春馀，閒雅雍容亦甚都。睥睨园林众芳歇，持觞耐久作欢娱。稚子满林春笋生，残花老境尚多情。潇洒封侯真有自，奇姿未让惑阳城。湛湛胸中万顷陂，翻疑浅器是牛医。从来未许愁知处，顾肯因愁移面皮。
醉书·其一
作者：李彭
朝代：宋

酴醾夺目表春馀，閒雅雍容亦甚都。睥睨园林众芳歇，持觞耐久作欢娱。
醉书·其一
作者：李彭
朝代：宋

酴醿夺目表春余，閒雅雍容亦甚都。
睥睨园林众芳歇，持觞耐久作欢娱。
醉书·其三
作者：李彭
朝代：宋
体裁：七言绝句

湛湛胸中万顷陂，翻疑浅器是牛医。从来未许愁知处，顾肯因愁移面皮。
醉书·其二
作者：李彭
朝代：宋
体裁：七言绝句

稚子满林春笋生，残花老境尚多情。潇洒封侯真有自，奇姿未让惑阳城。
醉書
作者：李彭
朝代：宋

春風吹草木，苯尊换衰朽。
亦復吹我顔，祇覺成老醜。
速呼醒酒水，來袪掃愁帚。
遣客我欲眠，深憐柴桑叟。
醉書·其一
作者：李彭
朝代：宋

酴醿奪目表春餘，閒雅雍容亦甚都。
睥睨園林衆芳歇，持觴耐久作歡娛。
醉書·其三
作者：李彭
朝代：宋

湛湛胸中萬頃陂，翻疑淺器是牛醫。
從來未許愁知處，顧肯因愁移面皮。
醉書·其二
作者：李彭
朝代：宋

稚子滿林春笋生，殘花老境尚多情。
瀟灑封侯真有自，奇姿未讓惑陽城。
醉起
作者：李彭
朝代：宋

恋花歇昼眠，汲泉醒午醉。潜筠雅相携，侵阶那复避。微风过方塘，郁郁送荷气。丘园群卉木，诠品识根柢。譬之足谷翁，赢缩在心计。借问有何好，是中固多味。
醉起
作者：李彭
朝代：宋

恋花歇昼眠，汲泉醒午醉。
潜筠雅相携，侵阶那復避。
微风过方塘，郁郁送荷气。
丘园羣卉木，诠品识根柢。
譬之足谷翁，赢缩在心计。
借问有何好，是中固多味。
醉起
作者：李彭
朝代：宋

戀花歇晝眠，汲泉醒午醉。
潛筠雅相攜，侵堦那復避。
微風過方塘，鬱鬱送荷氣。
丘園羣卉木，詮品識根柢。
譬之足穀翁，贏縮在心計。
借問有何好，是中固多味。
里儒程君穷居教弟子员喜雨作诗见贻次韵谢之
作者：李彭
朝代：宋

柴门临江皋，炎蒸颇云极。金稚无壮心，火老有骄色。慈云办甘雨，电扫不容隙。劳生天边月，躔次饱更历。缅怀程夫子，热客难造席。涵濡被童蒙，肥瘠各有适。瑰材构露寒，挥斤由匠石。不邀里闾敬，人自观至德。鄙夫极荒芜，何能臻壸域。弱龄再鼓衰，櫜弓避勍敌。萧然专一丘，非关与尘隔。董生悲不遇，而我异休戚。高林收晚霭，归鸟俱敛翼。诗成独微吟，长怀矫云翮。
里儒程君穷居教弟子员喜雨作诗见贻次韵谢之
作者：李彭
朝代：宋

柴门临江皋，炎蒸颇云极。
金稚无壮心，火老有骄色。
慈云办甘雨，电扫不容隙。
劳生天边月，躔次饱更历。
缅怀程夫子，热客难造席。
涵濡被童蒙，肥瘠各有适。
瓌材构露寒，挥斤由匠石。
不邀里闾敬，人自观至德。
鄙夫极荒芜，何能臻壸域。
弱龄再皷衰，櫜弓避勍敌。
萧然専一丘，非关与尘隔。
董生悲不遇，而我异休戚。
高林收晚霭，归鸟俱敛翼。
诗成独微吟，长怀矫云翮。
里儒程君窮居教弟子員喜雨作詩見貽次韻謝之
作者：李彭
朝代：宋

柴門臨江皋，炎蒸頗云極。
金稚無壯心，火老有驕色。
慈雲辦甘雨，電掃不容隙。
勞生天邊月，躔次飽更歷。
緬懷程夫子，熱客難造席。
涵濡被童蒙，肥瘠各有適。
瓌材構露寒，揮斤由匠石。
不邀里閭敬，人自觀至德。
鄙夫極荒蕪，何能臻壼域。
弱齡再皷衰，櫜弓避勍敵。
蕭然専一丘，非關與塵隔。
董生悲不遇，而我異休戚。
高林收晚靄，歸鳥俱斂翼。
詩成獨微吟，長懷矯雲翮。
重游草堂
作者：李彭
朝代：宋

德人昔游居寝处，一草一木可敬之。涪翁初释僰道縳，枉道过我临水湄。梵宫三托吉祥卧，悠悠东泛长淮涯。牵丝姑孰席未暖，鬼瞰高明俄解龟。鹦鹉洲前弄晴泚，祠宫寄食长江西。黄绢碑中发奇祸，播迁瘴海如湘累。天生斯人意有在，世或不用将何疑。巫阳下招化黄鹄，不遣啄腐随家鸡。前年岁晏到萧寺，开眼适见邹松滋。涪翁故时得此客，今已改色嗟流离。大招泪湿缘坡竹，神观凛凛疑来归。今年森木挂秋暑，鹧鸪钩辀向我啼。重来野僧零落尽，坏帐鼠齧非当时。过眉拄杖为小立，将暝西山含夕霏。
重游草堂
作者：李彭
朝代：宋

德人昔游居寝处，一草一木可敬之。
涪翁初释僰道縳，枉道过我临水湄。
梵宫三託吉祥卧，悠悠东泛长淮涯。
牵丝姑孰席未暖，鬼瞰高明俄解龟。
鹦鹉洲前弄晴泚，祠宫寄食长江西。
黄绢碑中发奇祸，播迁瘴海如湘纍。
天生斯人意有在，世或不用将何疑。
巫阳下招化黄鹄，不遣啄腐随家鷄。
前年岁晏到萧寺，开眼适见邹松滋。
涪翁故时得此客，今已改色嗟流离。
大招泪湿缘坡竹，神观凛凛疑来归。
今年森木挂秋暑，鹧鸪鈎辀向我啼。
重来野僧零落尽，坏帐鼠囓非当时。
过眉拄杖为小立，将暝西山含夕霏。
重过康王观
作者：李彭
朝代：宋

忆昔寻远山，停策康王谷。烟昏钟韵微，林茂鸟归速。羽人虽稀少，落日见樵牧。徘徊临清溪，溪鱼白于玉。并游几何人，槁叶下乔木。回首十年梦，前尘那可复。欲去且少留，残霞带孤鹜。
重过康王观
作者：李彭
朝代：宋

忆昔寻远山，停策康王谷。
烟昏钟韵微，林茂鸟归速。
羽人虽稀少，落日见樵牧。
徘徊临清溪，溪鱼白于玉。
并游几何人，槁叶下乔木。
回首十年梦，前尘那可復。
欲去且少留，残霞带孤鹜。
重遊草堂
作者：李彭
朝代：宋

德人昔遊居寢處，一草一木可敬之。
涪翁初釋僰道縳，枉道過我臨水湄。
梵宫三託吉祥卧，悠悠東泛長淮涯。
牽絲姑孰席未暖，鬼瞰高明俄解龜。
鸚鵡洲前弄晴泚，祠宫寄食長江西。
黄絹碑中發奇禍，播遷瘴海如湘纍。
天生斯人意有在，世或不用將何疑。
巫陽下招化黄鵠，不遣啄腐隨家鷄。
前年歲晏到蕭寺，開眼適見鄒松滋。
涪翁故時得此客，今已改色嗟流離。
大招淚濕緣坡竹，神觀凜凜疑來歸。
今年森木挂秋暑，鷓鴣鈎輈向我啼。
重來野僧零落盡，壞帳鼠囓非當時。
過眉拄杖爲小立，將暝西山含夕霏。
重過康王觀
作者：李彭
朝代：宋

憶昔尋遠山，停策康王谷。
烟昏鐘韻微，林茂鳥歸速。
羽人雖稀少，落日見樵牧。
徘徊臨清溪，溪魚白於玉。
並遊幾何人，槁葉下喬木。
回首十年夢，前塵那可復。
欲去且少留，殘霞带孤鶩。
錢伸仲乞静照軒詩取逸少所謂靜照在忘求云
作者：李彭
朝代：宋

往者多逸想，山陰時見之。
肯持圭組面，自塵丘壑姿。
奇偉不少貸，確訒無纖遺。
保全勝東山，出語曾未思。
巢許逢稷契，何由致于斯。
乃比石衛尉，此老端不爲。
觀其誓墓作，豈復隨家雞。
忘求在静照，定體發光輝。
誰料百代下，領此無言師。
元非折腰具，聊復尉河西。
開軒延勝氣，不許賸客隨。
凛然廉藺風，坐用談笑追。
懸知杜武庫，時與河陽期。
持觴望天末，雲樹相參差。
直恐永和日，未能相盛衰。
徑煩畫幽處，公莫惜鵝溪。
錢盱眙赴上因乞詩
作者：李彭
朝代：宋

君自金張侣，從予嵇阮遊。
祗園分客袂，星渚繫歸舟。
楚國煙霞晚，隋河榆柳秋。
中州多汲引，行矣亦封侯。
钱伸仲乞静照轩诗取逸少所谓静照在忘求云
作者：李彭
朝代：宋

往者多逸想，山阴时见之。肯持圭组面，自尘丘壑姿。奇伟不少贷，确讱无纤遗。保全胜东山，出语曾未思。巢许逢稷契，何由致于斯。乃比石卫尉，此老端不为。观其誓墓作，岂复随家鸡。忘求在静照，定体发光辉。谁料百代下，领此无言师。元非折腰具，聊复尉河西。开轩延胜气，不许剩客随。凛然廉蔺风，坐用谈笑追。悬知杜武库，时与河阳期。持觞望天末，云树相参差。直恐永和日，未能相盛衰。径烦画幽处，公莫惜鹅溪。
钱伸仲乞静照轩诗取逸少所谓静照在忘求云
作者：李彭
朝代：宋

往者多逸想，山阴时见之。
肯持圭组面，自尘丘壑姿。
奇伟不少贷，确讱无纤遗。
保全胜东山，出语曾未思。
巢许逢稷契，何由致于斯。
乃比石卫尉，此老端不为。
观其誓墓作，岂復随家鸡。
忘求在静照，定体发光辉。
谁料百代下，领此无言师。
元非折腰具，聊復尉河西。
开轩延胜气，不许剩客随。
凛然廉蔺风，坐用谈笑追。
悬知杜武库，时与河阳期。
持觞望天末，云树相参差。
直恐永和日，未能相盛衰。
径烦画幽处，公莫惜鹅溪。
钱盱眙赴上因乞诗
作者：李彭
朝代：宋

君自金张侣，从予嵇阮游。祗园分客袂，星渚系归舟。楚国烟霞晚，隋河榆柳秋。中州多汲引，行矣亦封侯。
钱盱眙赴上因乞诗
作者：李彭
朝代：宋

君自金张侣，从予嵇阮游。
祗园分客袂，星渚繫归舟。
楚国烟霞晚，隋河榆柳秋。
中州多汲引，行矣亦封侯。
闻官军已临贼境
作者：李彭
朝代：宋

闻道官军至，戈鋋压贼壕。
鼎鱼犹未腐，穴兔竟何逃。
鋭气连全楚，皇恩贷尔曹。
洗兵无復用，欢喜荐春醪。
闻官军已临贼境
作者：李彭
朝代：宋

闻道官军至，戈鋋压贼壕。鼎鱼犹未腐，穴兔竟何逃。锐气连全楚，皇恩贷尔曹。洗兵无复用，欢喜荐春醪。
闻官军已破贼巢
作者：李彭
朝代：宋

海内政不苛，民望罢危苦。剧贼藏祸心，全吴俄啸聚。僣号着赭黄，窃发遽如许。喧然大点兵，移檄插毛羽。推毂遣军容，壮士皆貔虎。府县调急夫，骚动烦里旅。富室赍金璧，细民携妇女。岩谷远遁逃，股慄畏刀锯。寒儒守松楸，效死安忍去。南风吹捷音，破竹闻吉语。圣朝乾坤大，鼠辈敢予侮。妖氛已荡尽，和气满南土。但愿勤民瘼，治安每危惧。昨抱心腹疴，砭剂得良愈。要于匕箸间，毋忘伏枕虑。诸公颇皋夔，临轩跨尧禹。鄙夫刍荛言，庶或资小补。倚松一长吟，停云洒朝雨。
闻官军已破贼巢
作者：李彭
朝代：宋

海内政不苛，民望罢危苦。
剧贼藏祸心，全吴俄啸聚。
僣号着赭黄，窃发遽如许。
喧然大点兵，移檄插毛羽。
推毂遣军容，壮士皆貔虎。
府县调急夫，骚动烦里旅。
富室赍金璧，细民携妇女。
岩谷远遁逃，股栗畏刀锯。
寒儒守松楸，效死安忍去。
南风吹捷音，破竹闻吉语。
圣朝干坤大，鼠辈敢予侮。
妖氛已荡尽，和气满南土。
但愿勤民瘼，治安每危惧。
昨抱心腹疴，砭剂得良愈。
要于匕筯间，毋忘伏枕虑。
诸公颇皋夔，临轩跨尧禹。
鄙夫刍荛言，庶或资小补。
倚松一长吟，停云洒朝雨。
闻苏大养直同李子充游云居作此诗招之
作者：李彭
朝代：宋
体裁：古风

人心各如面，石交定难逢。吾观苏夫子，真有古人风。自开蒋生径，日望求羊踪。乃携李长吉，上我欧岌峰。羌山落君手，稍欲吞附庸。练练峰上云，萧萧岩际松。想当岸纶巾，啸傲惊归鸿。我有浣花竹，隔林闻曙钟。幽禽发佳响，亦足披心胸。何当小休辔，一尊聊此同。
阻風濤湓浦捨舟由山北以歸
作者：李彭
朝代：宋

自發郎官湖，掛席如江練。
繫舟潯陽郭，風濤中夜變。
攜孥坐菰蒲，驚歎雜鳬鴈。
明當度山椒，聊寬故園眼。
阻風雨封家市
作者：李彭
朝代：宋

往時李成寫驟雨，萬里古色毫端聚。
行人深藏鳥不度，便覺非復鵝溪素。
龍眠老腕作陽關，北風低草雲埋山。
行人客子兩愁絕，未信蒲萄能解顔。
兩郎了了解人意，似是畫我封家市。
戲作新詩排晝睡，忽有野雁鳴天際。
阻风涛湓浦舍舟由山北以归
作者：李彭
朝代：宋

自发郎官湖，挂席如江练。系舟浔阳郭，风涛中夜变。携孥坐菰蒲，惊叹杂凫雁。明当度山椒，聊宽故园眼。
阻风涛湓浦舍舟由山北以归
作者：李彭
朝代：宋

自发郎官湖，挂席如江练。
繫舟浔阳郭，风涛中夜变。
携孥坐菰蒲，惊叹杂鳬鴈。
明当度山椒，聊宽故园眼。
阻风雨封家市
作者：李彭
朝代：宋

往时李成写骤雨，万里古色毫端聚。行人深藏鸟不度，便觉非复鹅溪素。龙眠老腕作阳关，北风低草云埋山。行人客子两愁绝，未信蒲萄能解颜。两郎了了解人意，似是画我封家市。戏作新诗排昼睡，忽有野雁鸣天际。
阻风雨封家市
作者：李彭
朝代：宋

往时李成写骤雨，万里古色毫端聚。
行人深藏鸟不度，便觉非復鹅溪素。
龙眠老腕作阳关，北风低草云埋山。
行人客子两愁绝，未信蒲萄能解颜。
两郎了了解人意，似是画我封家市。
戏作新诗排昼睡，忽有野雁鸣天际。
陪赵传道都护饮拟岘台诗
作者：李彭
朝代：宋

平生羊荆州，雅意垂不朽。
登临发浩叹，望秋怯蒲柳。
谁知如湛者，自可弊宇宙。
邹郎不领略，甘言发谀口。
奈何千载余，卜筑拟岘首。
我来胜气生，排霄峙山斗。
何暇知许事，溪山揽明秀。
都护贤王孙，为具扫愁箒。
晴岚变晚霭，霞绮粲高牖。
如开摩诘画，妙处落杯酒。
长啸徙倚余，孤鸿没南岫。
陪赵传道都护饮拟岘台诗
作者：李彭
朝代：宋

平生羊荆州，雅意垂不朽。登临发浩叹，望秋怯蒲柳。谁知如湛者，自可弊宇宙。邹郎不领略，甘言发谀口。奈何千载馀，卜筑拟岘首。我来胜气生，排霄峙山斗。何暇知许事，溪山揽明秀。都护贤王孙，为具扫愁帚。晴岚变晚霭，霞绮粲高牖。如开摩诘画，妙处落杯酒。长啸徙倚馀，孤鸿没南岫。
陪趙傳道都護飲擬峴臺詩
作者：李彭
朝代：宋

平生羊荆州，雅意垂不朽。
登臨發浩歎，望秋怯蒲柳。
誰知如湛者，自可弊宇宙。
鄒郎不領略，甘言發諛口。
奈何千載餘，卜築擬峴首。
我來勝氣生，排霄峙山斗。
何暇知許事，谿山攬明秀。
都護賢王孫，爲具掃愁箒。
晴嵐變晚靄，霞綺粲高牖。
如開摩詰畫，妙處落杯酒。
長嘯徙倚餘，孤鴻沒南岫。
離曲池憇巾口·其一
作者：李彭
朝代：宋

小泊曲池桑柘陰，遠牆岑寂伴高吟。
孤雲兩角真在夢，一抹寒林古木深。
離曲池憇巾口·其三
作者：李彭
朝代：宋

物色真成行畫圖，十年對面不供書。
才慳更著李商隱，無復重譏獺祭魚。
離曲池憇巾口·其二
作者：李彭
朝代：宋

野僧亦復稻畦衣，兩兩三三巾口歸。
拂拭涪翁刑部句，晚風吹淚對斜暉。
離豫章進賢道中
作者：李彭
朝代：宋

春在江村桑柘中，多情十日雨兼風。
杜鵑北向勸歸去，我爲故人聊復東。
離雲居道中偶成寄微先馳恭首座
作者：李彭
朝代：宋

久樂巖中趣，未覺身世拙。
冬暖愁雲開，歲晏塵事歇。
山靈招我遊，草木亦欣悅。
黄松少穉羔，蒼崖對宿雪。
山川誰斷取，擎在仇池穴。
恭公雨花手，微公傲霜節。
唤起隨粥魚，談餘餞山月。
兩禪過虎溪，一笑頗清絕。
歸來武陵春，欲向幽人說。
雨后望云居
作者：李彭
朝代：宋
体裁：古风

爱山勇成癖，岩壑罗心胸。政使诣幽绝，何如天际逢。春雨云断续，蔽亏欧岌峰。如我金石交，渺然旷音容。眼边出突兀，烟霞更葱茏。方营五字赏，鸟下醉吟中。
雨坐遣心
作者：李彭
朝代：宋

孟夏始三气，暑还自何乡。
稍稍切肌骨，病着径卧床。
云从瓯峰来，将雨送微凉。
容与过朝市，殷勤洒林塘。
幽窗多僧气，颇带山茶香。
缥思随归云，冉冉列禅房。
此物方料理，阴崖容伏藏。
火老恐愈浊，熏煮犹未央。
会当笺山灵，时来呵不祥。
雨坐遣心
作者：李彭
朝代：宋

孟夏始三气，暑还自何乡。稍稍切肌骨，病著径卧床。云从瓯峰来，将雨送微凉。容与过朝市，殷勤洒林塘。幽窗多僧气，颇带山茶香。缥思随归云，冉冉列禅房。此物方料理，阴崖容伏藏。火老恐愈浊，熏煮犹未央。会当笺山灵，时来呵不祥。
雨坐遣心
作者：李彭
朝代：宋

孟夏始三氣，暑還自何鄉。
稍稍切肌骨，病著徑卧床。
雲從甌峰來，將雨送微涼。
容與過朝市，殷勤洒林塘。
幽窗多僧氣，頗带山茶香。
縹思隨歸雲，冉冉列禪房。
此物方料理，陰崖容伏藏。
火老恐愈濁，熏煮猶未央。
會當牋山靈，時來呵不祥。
雨後望雲居
作者：李彭
朝代：宋

愛山勇成癖，巖壑羅心胸。
政使詣幽絕，何如天際逢。
春雨雲斷續，蔽虧歐岌峰。
如我金石交，渺然曠音容。
眼邊出突兀，煙霞更葱蘢。
方營五字賞，鳥下醉吟中。
雨过清晓登邻宫钟阁
作者：李彭
朝代：宋

倦夜思重阁，曙登兴悠哉。
殿古木亦老，江阔眼逾开。
宿雨风前落，幽云镜裏来。
高怀无一欠，客底悲徘徊。
书空復长啸，乌雀莫相猜。
雨过清晓登邻宫钟阁
作者：李彭
朝代：宋

倦夜思重阁，曙登兴悠哉。殿古木亦老，江阔眼逾开。宿雨风前落，幽云镜里来。高怀无一欠，客底悲徘徊。书空复长啸，乌雀莫相猜。
雨過清曉登鄰宫鐘閣
作者：李彭
朝代：宋

倦夜思重閣，曙登興悠哉。
殿古木亦老，江闊眼逾開。
宿雨風前落，幽雲鏡裏來。
高懷無一欠，客底悲徘徊。
書空復長嘯，烏雀莫相猜。
雪
作者：李彭
朝代：宋

瑞木辞天汉，因风响触楹。
光催晓鸡误，素失白鷴惊。
冰柱随门见，瑶林逐径成。
南州多疠鬼，藉汝胜鏖兵。
雪
作者：李彭
朝代：宋

瑞木辞天汉，因风响触楹。光催晓鸡误，素失白鹇惊。冰柱随门见，瑶林逐径成。南州多疠鬼，藉汝胜鏖兵。
雪
作者：李彭
朝代：宋

瑞木辭天漢，因風響觸楹。
光催曉雞誤，素失白鷴驚。
冰柱隨門見，瑶林逐徑成。
南州多癘鬼，藉汝勝鏖兵。
雪夜书怀
作者：李彭
朝代：宋

夜烹伏雌歌偪侧，泰山其颓吾道阨。天边奎壁殒苏公，诸君往往濒蛮貊。帝遣仙儒玉局翁，涕下悲吟夜萧索。冰姿玉立似平生，化作人间截肪白。黄屋久悟金縢书，豫行温诏归迁客。峤南华发老先生，解羁来卜愚溪宅。枉遭越犬吠苍皇，莫吟冰柱要呵责。重瞳虽复达四聪，尚恐乘轩多令色。短檠花重寒不眼，南望犹嗟万山隔。
雪夜书怀
作者：李彭
朝代：宋

夜烹伏雌歌偪侧，泰山其颓吾道阨。
天边奎壁殒苏公，诸君往往濒蛮貊。
帝遣仙儒玉局翁，涕下悲吟夜萧索。
冰姿玉立似平生，化作人间截肪白。
黄屋久悟金縢书，豫行温诏归迁客。
峤南华髪老先生，解羁来卜愚溪宅。
枉遭越犬吠苍皇，莫吟冰柱要呵责。
重瞳虽復达四聪，尚恐乘轩多令色。
短檠花重寒不眼，南望犹嗟万山隔。
雪夜戏玉侯
作者：李彭
朝代：宋

望舒离金虎，晚雨幻玉沙。
触楹势颇疾，打窗风正斜。
西家有胜士，梦回笔生花。
孺人近行迈，章江驻云车。
银屏拥绛桃，绣帐戏兰牙。
暂停短辕驭，清欢春思賖。
陋巷笑短李，柴门蓬藋遮。
裋褐对孟光，冰柱吟刘义。
想君独乐时，觅句剩欲夸。
脉脉无由语，疏林集暝鸦。
雪夜戏玉侯
作者：李彭
朝代：宋

望舒离金虎，晚雨幻玉沙。触楹势颇疾，打窗风正斜。西家有胜士，梦回笔生花。孺人近行迈，章江驻云车。银屏拥绛桃，绣帐戏兰牙。暂停短辕驭，清欢春思赊。陋巷笑短李，柴门蓬藋遮。裋褐对孟光，冰柱吟刘叉。想君独乐时，觅句剩欲誇。脉脉无由语，疏林集暝鸦。
雪夜戲玉侯
作者：李彭
朝代：宋

望舒離金虎，晚雨幻玉沙。
觸楹勢頗疾，打窗風正斜。
西家有勝士，夢回筆生花。
孺人近行邁，章江駐雲車。
銀屏擁絳桃，繡帳戲蘭牙。
暫停短轅馭，清歡春思賖。
陋巷笑短李，柴門蓬藋遮。
裋褐對孟光，冰柱吟劉义。
想君獨樂時，覓句剩欲誇。
脉脉無由語，疏林集暝鴉。
雪夜書懷
作者：李彭
朝代：宋

夜烹伏雌歌偪側，泰山其頹吾道阨。
天邊奎壁殞蘇公，諸君往往瀕蠻貊。
帝遣仙儒玉局翁，涕下悲吟夜蕭索。
冰姿玉立似平生，化作人間截肪白。
黄屋久悟金縢書，豫行温詔歸遷客。
嶠南華髪老先生，解羈來卜愚溪宅。
枉遭越犬吠蒼皇，莫吟冰柱要呵責。
重瞳雖復達四聰，尚恐乘軒多令色。
短檠花重寒不眼，南望猶嗟萬山隔。
雪晚望怀子充宗弟
作者：李彭
朝代：宋

归云度山椒，木末留夕照。联翩衔尾鸦，不复明楚调。安知牛尻没，便出丰年笑。南阮有伟人，领略造意表。端忧突不烟，岑寂有馀妙。简远到安丰，迈往同逸少。颇教弟子员，铅椠发清奥。谁可相推毂，仅自免镌谯。阅月不传音，柴门迹如扫。藜床还睡债，瘿杯敦夙好。为君短长吟，扶筇送飞鸟。
雪晚望怀子充宗弟
作者：李彭
朝代：宋

归云度山椒，木末留夕照。
聮翩衔尾鸦，不復明楚调。
安知牛尻没，便出丰年笑。
南阮有伟人，领略造意表。
端忧突不烟，岑寂有余妙。
简远到安丰，迈往同逸少。
颇教弟子员，铅椠发清奥。
谁可相推毂，仅自免镌谯。
阅月不传音，柴门迹如扫。
藜床还睡债，瘿杯敦夙好。
为君短长吟，扶笻送飞鸟。
雪晚望懷子充宗弟
作者：李彭
朝代：宋

歸雲度山椒，木末留夕照。
聮翩銜尾鴉，不復明楚調。
安知牛尻沒，便出豐年笑。
南阮有偉人，領略造意表。
端憂突不煙，岑寂有餘妙。
簡遠到安豐，邁往同逸少。
頗教弟子員，鉛槧發清奥。
誰可相推轂，僅自免鐫譙。
閱月不傳音，柴門跡如掃。
藜床還睡債，癭杯敦夙好。
爲君短長吟，扶笻送飛鳥。
雲薌閣爲簡寂賦
作者：李彭
朝代：宋

匡山苦霧裏，衝曉度前溪。
定是柴桑老，來尋陸鍊師。
誰復餐霞客，天籟吹參差。
泉妥巖崖白，雲生梁棟遲。
若憶遼東鶴，似聽淮南雞。
西鄰約惠遠，同採此中薇。
韓熙載宴客圖
作者：李彭
朝代：宋

紫微華屋桂爲梁，中有侍兒宫樣粧。
閉門投轄醉短舞，牛馬因風兩相忘。
翠翹掛冠真細事，必能作賊無顧忌。
堂上燭滅何足云，亦期羽林射鵰子。
當年誰遣轉鴻鈞，終典哀榮厚恩禮。
西風猶吹建業水，直恐姦魂污清泚。
韩熙载宴客图
作者：李彭
朝代：宋

紫微华屋桂为梁，中有侍儿宫样妆。闭门投辖醉短舞，牛马因风两相忘。翠翘挂冠真细事，必能作贼无顾忌。堂上烛灭何足云，亦期羽林射雕子。当年谁遣转鸿钧，终典哀荣厚恩礼。西风犹吹建业水，直恐奸魂污清泚。
韩熙载宴客图
作者：李彭
朝代：宋

紫微华屋桂为梁，中有侍儿宫样粧。
闭门投辖醉短舞，牛马因风两相忘。
翠翘挂冠真细事，必能作贼无顾忌。
堂上烛灭何足云，亦期羽林射鵰子。
当年谁遣转鸿钧，终典哀荣厚恩礼。
西风犹吹建业水，直恐姦魂污清泚。